Tramp: Moguća i vojna opcija za Venecuelu | Analitika - Informativni Portal\nTramp: Moguća i vojna opcija za Venecuelu\nAmerički predsjednik Donald Tramp je izjavio da ne odbacuje ni mogućnost vojne opcije za Venecuelu, kao odgovor na eskalaciju političke krize u toj zemlji.\nObjavljeno: 12. 08. 2017 - 07:56 Promjenite veličinu teksta: A A A\n"Imamo mnogo opcija za Venecuelu, uključujući i potencijalnu vojnu, ako bude bilo potrebe", rekao je Tramp novinarima u Nju Džerziju.\nOn je kazao da imaju trupe u čitavom svijetu i na mjestima koja su veoma udaljena.\n"Venecuela nije toliko daleko, a ljudi tamo pate i umiru", rekao je Tramp, prenose agencije.\nOn se osvrnuo na pitanje Sjeverne Koreje, rekavši da će razgovarati sa kineskim predsjednikom Si Ðinpingom o "veoma opasnoj" situaciji u vezi sa Pjongjangom.\n"Nadam se da ćemo sve razriješiti", rekao je Tramp novinarima i doda da "niko više od predsjednika Trampa ne voli mirno rješenje".\nTrampova administracija je prethodno lidera Venecuele Nikolasa Madura nazvala diktatorom i pokrenula sankcije protiv njega i velikog broja drugih zvaničnika, posle održavanja kontroverznih izbora za ustavotvornu skupštinu i višemjesečnih protetsa opozicije tokom kojih je u sukobima sa policijom poginulo više desetina osoba.\nTagovi: Tramp Venecuela\n12. 08. 2017 - 09:05\nAko bi svijet zatvorijo riječ ,,ZLO ,, onda bi se ono ponovo rodilo PREKO PACIFIKA,, koja je sledeca NEDUŽNA ZEMLJA KOJA ĆE POSTI POD SLOGANOM USA-DEMOKRATIJE ,a na konto novog presjednika koji se mora uvesti u ARHIVU ŽRTAVA MOCNOG IMPERIJALIZMA.\n12. 08. 2017 - 10:08\nBolje bi mu bilo da napravi intervenciju u Alabami ili Džordžiji.. da pomogne te siromašne zemlje, nego brine o problemima drugih nezavisnih država ... što ga ćera da komentariše svako malo\n12. 08. 2017 - 10:31\nToliko o demokratiji u Juznoj Americi.Taman se otrgnu od visokog kapitala americkih tajkuna onda 5%gradjana pocne da protestvuje i SAD POSALJU VOJSKU(Cile,Nikaragva,San Salvador Grenada Panama itd itd)Treba pogledati film Olivera Stona i biti ce jasnije.\nSvijet Sirija: U napadu Islamske države poginulo 26 vojnika\nSvijet Bila bi velika greška kada bi Kim mislio da može da nadigra Trampa\nSvijet Preminula jedna od tri preživjele putnice na Kubi


SASTANAK PILOT RADNE GRUPE PROJEKTA FORESDA “PROMOCIJA GRADNJE DRVETOM“\nU četvrtak, 14. juna 2018. godine, u prostorijama Privredne komore Federacije Bosne i Hercegovine održan je sastanak pilot radne grupe u okviru implementacije projekta FORESDA. Na sastanku su predstavljene realizovane aktivnosti u okviru radnog paketa WP4 pilot projekta “Promocija gradnje …\nZenička razvojna Agencija ZEDA je kao član konzorcijuma organizacija iz EU i IPA zemalja otpočela sa implementacijom projekta FORESDA – Podrška inovacijama i konkurentnosti međusektorskih lanaca vrijednosti baziranih na šumarstvu/drvopreradi u januaru 2017. godine. Projekat implementira 13 partnera i 7 …\nZEDA I RUKOTVORINE O PROMOCIJI GRADNJE DRVETOM\nU utorak, 10. aprila 2018. godine, u prostorijama firme RUKOTVORINE d.o.o. u Konjicu održan je sastanak predstavnika Agencije ZEDA i firme RUKOTVORINE d.o.o. u okviru implementacije projekta FORESDA. Na sastanku je razgovarano o projektu FORESDA, pilot projektu “Promocija gradnje drvetom” …\nPOSJETA AGENCIJE ZEDA TVORNICI MONTAŽNIH KUĆA TMK KRIVAJA ZAVIDOVIĆI I PROGRAD ŽEPČE\nDanas, 20. februara 2018. godine, predstavnici Agencije ZEDA upriličili su posjetu Tvornici montažnih kuća TMK Krivaja Zavidovići i PROGRAD Žepče u okviru implementacije projekta FORESDA. Tokom posjete firmi TMK (www.krivajahomes.com) održan je sastanak sa direktorom Skejić Šemsudinom, predstavljen je projekat …\nSinoć je u prostorijama Agencije ZEDA održana svečana dodjela diploma polaznicima kursa iz Solidworksa koji je organizovala Agencija ZEDA u okviru projekta FORESDA. Predavač na kursu je bio Mr. Denis Spahić, asistent na Mašinskom fakultetu. Svi polaznici su imali priliku …\nJedna od najzanimljivijih aktivnosti projekta FORESDA je dizajniranje i implementacija pilot projekata koji će rješavati identifikovane potrebe navedene u Transnacionaloj strategiji. Stvarna primjena pilota ima jak regionalni karakter. Svaka regija će implementirati i razviti različite pilot-inovacijske okoline, ali sve se mogu …


U svetu aktivno više od 25 miliona slučajeva Covid-19 - Biznis.rs\n9.2.2021 10:41 Autor: Ljiljana Begović 0\nU svetu je od početka pandemije korona virusom zaraženo više od 107 miliona ljudi, a do sada je od posledica infekcije preminulo 2,3 miliona...\nU svetu je od početka pandemije korona virusom zaraženo više od 107 miliona ljudi, a do sada je od posledica infekcije preminulo 2,3 miliona obolelih. Trenutno je aktivno više od 25 miliona slučajeva, dok se od Covid- 19 oporavilo 78,8 miliona ljudi.\nNajviše zaraženih korona virusom registrovano je u Sjedinjenim Američkim Državama – 27,7 miliona kao i najviše preminulih – skoro 476.405.\nNa drugom mestu po broju inficiranih je Indija sa 10.847.790 slučajeva, dok je na trećem Brazil, gde je registrovano više od 9,55 miliona zaraženih.\nDozvoljena registracija ruske vakcine u EU\nEvropska agencija za lekove (EMA) završila je konsultacije sa tvorcima ruske vakcine protiv korona virusa Sputnjik V, koji sada mogu podneti zahtev za registraciju na tržištu Evropske unije, rečeno je Sputnjiku u Agenciji.\n„U ovoj fazi možemo reći da je Nacionalni istraživački centar za epidemiologiju i mikrobiologiju Gamaleja održao naučnu konsultaciju sa EMA o njihovim vakcinama protiv Covid-19. Kao sledeći korak kompanija može da pripremi zahtev za dobijanje potvrde o registraciji“, prenosi Sputnjik .\nGrčka i Izrael potpisali sporazum o putovanjima za vakcinisane osobe\nGrčka i Izrael potpisali su sporazum o ublažavanju ograničenja putovanja u Grčku za Izraelce koji imaju dokaz o vakcinaciji protiv Covid-19, što je potez Atine koji najavljuje korišćenje potvrde o imunizaciji ovoj zemlji kojom bi oživela svoj turistički sektor.\nGrčki premijer Kirijakos Micotakis (Kyriakos Mitsotakis) pokrenuo je ideju o uvođenju standardizovanih sertifikata koji pokazuju da su putnici dobili imunizaciju na korona virus kao sredstvo za otvaranje međunarodnih putovanja tokom letnje sezone.\nIzrael se nalazi u vrhu liste zemalja po stopi vakcinacije na 100 stanovnika, jer je više od trećine građana već primilo vakcinu.\nPad broja zaraženih u Kini, Australija ima manje od 50 zaraženih Covid-19\nU Kini je potvrđeno 14 novih slučajeva korona virusa, ali su svi uvezeni, pokazuju zvanični podaci. To je drugi dan da u Kini nije potvrđen lokalno prenet slučaj korona virusa, pišu lokalni mediji.\nPrema zvaničnim podacima, u Australiji ima manje od 50 aktivnih slučajeva Covid-19 i to je najmanji broj od 15. decembra.\nPrvi put u poslednje dve nedelje jedan pacijent u državi Viktorija prenet je u intenzivnu negu, dok nadležni još istražuju kontakte jednog zaraženog u hotelskom karantinu za putnike koji su iz inostranstva stigli u Australiju, prenosi CNN.\nSZO će saopštiti prve rezultate istraživanja u Vuhanu\nIstražitelji Svetske zdravstvene organizacije (SZO) koji istražuju tragove o poreklu korona virusa u Vuhanu najavili su da će obrazložiti prve rezultate istraživanja.\nOni će o svojim nalazima govoriti u hotelu u kom su odseli, a konferencija će se prenosti na društvenim mrežama zdravstvene agencije UN.\nCOVID-19 KORONA VIRUS PANDEMIJA SVET\nU SVETU AKTIVNO 25 MILIONA SLUČAJEVA KORONE Kina šesti dan zaredom beleži…


Održana rasprava „Biometrija, bezbednost i ljudska prava“ (03.03.2008)\nSredište pažnje rasprave „Biometrija, bezbednost i ljudska prava“ , tematski podeljene na tri bloka („Biometrija i bezbednost“, „Biometrija i ljudska prava“, „Biometrija i društvo“) bile su posledice upotrebe biometrijske tehnologije po slobode i prava građana, pre svega pravo građana na privatnost. U javnoj raspravi učestvovali su predstavnici najvažnijih zainteresovanih strana, među kojima su predstavnici državnih ustanova (predstavnici MUP-a, Poverenik za slobodan pristup informacijama od javnog značaja, Zaštitnik građana), strukovnih organizacija i udruženja građana.\nO biometrijskim podacima kao predstavnik nevladinog sektora govorio je mr Dejan Milenković iz Komiteta pravnika za ljudska prava.\nBlic - Strah od zloupotrebe novih ličnih karata\n„Zanimljiv je fenomen da budemo jedna od prvih evropskih zemalja koja ima biometrijske lične karte, a jedna od poslednjih koja nema savremeni Zakon o zaštiti podataka o ličnosti. Specifičan fenomen je i da jedan aparat vlasti koji nije ni najmanje raspoložen da da informaciju poput plate direktora javnih preduzeća i ugovora o koncesiji, istovremeno pokazuje interesovanje da širi informacije o građanima“, rekao je Šabić.\nMinistarstvo pravde uradilo je predlog zakona o zaštiti podataka o ličnosti, koji je Vlada usvojila i 31. januara predala Skupštini na hitno usvajanje. Očekuje se da bi tokom proleća taj zakon trebalo da se nađe na dnevnom redu.\nDa podsetimo, Zakon o korišćenju ličnih karata sa biometrijskim podacima usvojen je još 2006, ali je njegova primena odložena kada je shvaćeno da je loš odziv u javnosti. Veliki protivnik je uz mnoge nevladine organizacije bila i i Srpska pravoslavna crkva. Odredbe tog zakona su propisivale da se uz saglasnost osobe kojoj se izdaje lična karta može ugraditi čip koji sadrži „podatak o prebivalištu i adresi stana lica kojem se izdaje lična karta’’. Praktično, ko neće biometrijsku ličnu kartu može po istoj ceni izvaditi ličnu kartu na starom obrascu.\nDejan Milenković iz Komiteta pravnika za ljudska prava napomeno je da Srbija nema u svom pravnom sistemu zakonom regulisano pitanje držanja, obrade i korišćenja podataka o ličnosti. On je podsetio da je 1998. usvojen Zakon o zaštiti podataka o ličnosti, ali da je ostao mrtvo slovo na papiru jer nikada nije primenjivan. Prema njegovim rečima, neadekvatna zaštita ličnih podataka vodila je tome da neki centri moći bliski MUP-u i bezbednosnim službama plasiraju informacije koje ne bi smeli.\nMilenković je zloupotrebe ilustrovao podsećanjem na tekst objavljen u „Politici“ pre nekoliko godina, u kojem su navedeni svi podaci iz zdravstvenog kartona Danice Drašković, kada je ona pominjana kao kandidat za šefa Instituta za bezbednost BIA.\nZaštitnik građana Saša Janković zamerio je što prilikom usvajanja Zakona o ličnoj karti nije uzeto u obzir da li su građani Srbije spremni da daju biometrijske podatke i koliko je ranjiv taj sistem na eventualne zloupotrebe.\n„Država, kada uvodi bilo kakve mere koje stavljaju u pitanje ostvarivanje slobode, to mora učiniti sa jasnim razlozima i opravdano“, rekao je Janković. Kriminolog Zlatko Nikolić, naučni saradnik Instituta za kriminološka i sociološka istraživanja, smatra da je nužno da se donesu zakoni o zaštiti ličnih podataka pre nego što se krene sa primenom biometrijskih podataka.\n- Iskustava u zapadnim zemljama, kada je to u pitanju primena biometrijskih podataka su više ponižavajuća nego što su bezbednosno korisna. Čak i kada bi sve bilo čisto, ne može se osloboditi straha od zloupotreba. Da bi se taj strah kod ljudi otklonio, neophodno je doneti zakone o zaštiti podataka - rekao je Nikolić za „Blic“.\nU razvijenom svetu postoji dosta protivnika korišćenja biometrijskih podataka. Tako je udruženje Fidis (Future Identity in the Information Society - ‘’Budućnost identiteta u informativnom društvu’’) koje okuplja stručnjake vrhunskih evropskih ustanova i kompanija iz informatike i elektronskog identiteta, izdalo upozorenje da će biometrijski putni identifikacioni dokumenti koji su počeli da se izdaju u Evropi znatno ugroziti bezbednost i privatnost ljudi jer je povećan rizik od krađe identiteta.\nBoro Banjac: Čip je velika pomoć policiji\nIskusni policajac Boro Banjac, nekadašnji šef Uprave za borbu protiv organizovanog kriminala, kaže za „Blic“ da korišćenje biometrijskih podataka olakšava posao policiji.\n- Sa takvim ličnim kartama biće mnogo lakša i brža identifikacija lica, što automatski skraćuje policijski posao. Pokazalo se da je to znatna olakšica u radu policije i to je jedan od važnih razloga što neke razvijene evropske zemlje imaju bolje rezultate u suzbijanju kriminala - kaže Banjac.\nPoverljivo na proveri\nNovosti - Poverljivo na proveri\nIAKO će građani Srbije moći da biraju hoće li njihove lične karte sadržati čip sa biometrijskim podacima, u ponedeljak je ponovo raspravljano o tome da li ovakav dokument ugrožava privatnost njegovog vlasnika. Primena biometrijskih ličnih karata bez mehanizama koji obezbeđuju zaštitu ljudskih prava, pre svega podataka o ličnosti, suviše je rizična, ocenio je Rodoljub Šabić poverenik za informacije od javnog značaja na javnoj raspravi "Biometrija, bezbednost i ljudska prava" u beogradskom Medija centru.\n- Zanimljivo je da budemo jedna od prvih evropskih zemalja koja ima biometrijske lične karte, a jedna od poslednjih koja nema savremeni zakon o zaštiti podataka o ličnosti - kaže Šabić. - Specifičan je i fenomen da jedan aparat vlasti koji nije ni najmanje raspoložen da daje informaciju, poput plate direktora javnih preduzeća i Ugovora o koncesiji, istovremeno pokazuje interesovanje da širi informacije o građanima.\nŠabić je rekao kako se ne protivi uvođenju novih tehnologija niti metoda koje mogu, na primer, da identifikuju pripadnike određenih kriminalnih grupa. Ali, smatra, takve tehnologije mogu koristiti u onoj meri dok ne povređuju ljudska prava. Njegov stav je i da sve informacije koje država poseduje, osim malog broja među kojima su i podaci o ličnosti, treba da budu dostupni javnosti.Zaštitnik građana Saša Janković zamerio je što prilikom usvajanja Zakona o ličnoj karti nije uzeto u obzir da li su građani Srbije spremni da daju biometrijske podatke i koliko je ranjiv taj sistem na eventualne zloupotrebe. On smatra da država, kada uvodi bilo kakve mere koje stavljaju u pitanje ostvarivanje slobode, to mora da radi sa jasnim razlozima i opravdanjima.\nDEJAN Milenković iz Komiteta pravnika za ljudska prava rekao je da Srbija nema zakonom regulisano pitanje držanja, obrade i korišćenja podataka o ličnosti. Zakon o zaštiti podataka o ličnosti, donet 1998. godine, ostao je samo "mrtvo slovo na papiru", jer nikada nije primenjivan.\nPolitika - Prikupljanje biometrijskih podataka ugrožava privatnost\nZanimljivo je da budemo jedna od prvih evropskih zemalja koja ima biometrijske lične karte, a jedna od poslednjih koja nema savremeni zakon o zaštiti podataka o ličnosti


Vesti online / Vesti / Svet / "U SAD-u danas mnogo manje rasnih podela"\nPitanje rase se danas postavlja na zdrav način: Barak Obama\nObama je rekao da nepoverenje između policije i manjina nije novo, ali da se sada o tome više govori je je više "pametnih telefona" koji omogućavaju jednostavno snimanje incidenata.\nAmerički predsednik je izrazio uverenje da se pitanje rase sada pojavilo na zdrav način.\nObama je dodao da je razumljivo što mnogi misle da su se odnosi među rasama pogoršali, i istakao medijsko izveštavanje o protestima u Fergusonu i Njujorku posle slučajeva u kojima su beli policajci ubili nenaoružane crnce.\nPripadnici manjina koji se suočavaju s diskriminacijom čitav život, znaju da su se stvari sada poboljšale, rekao je prvi crni predsednik SAD za NPR njuz.\nSVET "Krvava nedelja" nije zaboravljena\nSVET "Potrebno vreme za rasizam i predrasude"\nUtorak 30.12.2014. 14:26\nOvaj laže a da ne trepne.


EKSTREMNA LEVICA: Haos koji se iz Evrope preliva u Srbiju - Naša Borba\nEKSTREMNA LEVICA: Haos koji se iz Evrope preliva u Srbiju\nIza protesta ispred Centralnog Zatvora u Beogradu stoji ekstremna levica\nKoliko je ekstremna levica prisutna u Evropi ?\nDa li ekstremna levica pojačava nasilje ?\nPosle blokade auto-puta Beograd-Novi Sad teroristička levičarska organizacija pod nazivom Marks 21 izvela je u Beogradu novu akciju. Članovi Marks 21 prošle nedelje blokirali su Centralni zatvor u Beogradu. Ispred Centralnog zatvora okupljenim članovima ove organizacije i demonstrantima obratio se član Marks 21 Srđan Atanasovski. Označavanjem vođa i članova terorističke levičarske organizacije Marks 21 pokušaćemo da sprečimo njihove dalje akcije u Beogradu i Srbiji, piše portal Prismotra.\nEkstremna levica – protets u Hamburgu\nOrganizacija Marks 21 ima ćelije u svim gradovima Srbije. Može se reći da su najaktivniji u Beogradu i Novom Sadu. Srđan Atanasovski je jedan od istaknutijih članova ove ekstremističke organizacije u Beogradu. Pa je na sebe preuzeo organizaciju protesta ispred Centralnog zatvora u Beogradu. On je takođe aktivno učestvovao u nasilnim protestima u Beogradu prethodnih nedelja. Na društvenim mrežama često postavlja slike gde poziva na nasilje i paljenje.\nOrganizacija Marks 21 izazvala je veliku buru u javnosti kada je pre nekoliko godina podržala ubistvo Ruskog ambasadora u Istanbulu. Jedan deo operacija Marksa 21 je i napad na Rusku Federaciju i Vladimira Putina. U ovim operacijama aktivno učestvuje i Srđan Atanasovski. Srđan Atanasovski je podržao akciju skrnavljenja spomenika pokojnog Patrijarha Pavla, ovu akciju izveli su ekstremni levičari u Beogradu, gde su na spomenik okačili žensku kecelju.\nEkstremna levica u Srbiji\nKada govorimo o Srđanu Atanasovskom moramo reći da je osoba koja se zalaže za ukidanje Republike Srpske, širenju propagande da su Srbi genocidan narod, da su Srbi počinili genocid nad Albancima na Kosovu, napadima na Srpsku Pravoslavnu Crkvu, nije baš normalna osoba, navodi portal Prismotra. On je otišao i korak dalje kada je na društvenim mrežama napisao ljudima koji ne mogu da imaju decu “Je*ale vas bebe”, gde je napao ljude kojima je potreban novac od države za veštačku oplodnju.\nU Evropi deluje zbunjujuće veliki broj različitih levo-ekstremnih grupacija. Ipak, stručnjaci ih dele na sledeće glavne grupe: komunisti koji slede učenja Marksa i Lenjina, anarhisti i pripadnici tzv. autonomnih grupa koji se uglavnom povezuju s centrima poput „Crvene Flore““ u Hamburgu ili „Slobodnom državom Kristijanijom“ u Kopenhagenu.\nPrethodni tekst(VIDEO)“NAPOKON SMO SE SRBA OSLOBODILI…“ Mladić odgovorio na pitanje novinarke i postao HIT\nSledeći tekstSVE IH JE VIŠE: 720 lekara zahteva smenu Kriznog štaba\nGRČIĆ PODNEO OSTAVKU: Ako Zorana Mihajlović ostane, sistem je osuđen na smrt!


Dan online - Drustvo: FLEŠ - 2018-10-05\nSpriječiti mučenje životinja\nCrna Gora se ne može pohvaliti kao država u kojoj se zaštiti životinja poklanja pažnja, jer smo svakodnevno svjedoci da se u našoj zemlji životinje zlostavljaju, truju i ubijaju, a državni organi na to ne reaguju, ocjenjuju u NVO Prijatelji životinja. Oni su povodom Međunarodnog dana životinja istakli da iako je Zakon o dobrobiti i zaštiti životinja donesen još 2008, on se u našoj državi ne primjenjuje ni do dana današnjeg.\n– Najveći problem predstavlja činjenica da kod nas ne postoje čak ni službe koje bi taj zakon sprovodile u djelo. Naša organizacija Dan zaštite životinja obilježava radno, boreći se da se ovakvo stanje bezakonja za životinje konačno promijeni i da konačno počne da se sprovodi Zakon o dobrobiti i zaštiti životinja – poručuju iz te NVO.\nRomi bez pozicije\nRomi su uvijek bili dio Evrope, pa samim tim i Crne Gore, iako nisu uvijek dobijali poziciju koju zaslužuju. Odnos prema njima se mijenja i u sve većoj mjeri su uključeni u društvo, kazao je samostalni savjetnik u Ministarstvu za ljudska i manjinska prava Sokolj Beganaj na međunarodnom sastanku o integraciji Roma i Egipćana i razmjeni najboljih praksi, koji Crveni krst Crne Gore organizuje uz podršku italijanskog Crvenog krsta u Sutomoru. Kako je saopšteno iz Crvenog krsta, cilj sastanka je razmjena iskustava u radu sa ranjivim grupama, među predstavnicima nacionalnih društava Crvenog krsta iz Evrope, razmjena najboljih praksi u radu sa direktnim korisnicima, ali i razmjena stečenih znanja i saradnja sa nevladinim i državnim sektorom.M.S.\nNuhodžić u Tirani\nMinistar unutrašnjih poslova Mevludin Nuhodžić učestvovaće danas na Forumu ministara pravde i unutrašnjih poslova EU –zapadni Balkan, koji se održava u Tirani. Forum će biti prilika da ministri unutrašnjih poslova iz regiona zapadnog Balkana i Evropske unije razmijene iskustva i razgovaraju na temu migracija i saradnje na planu upravljanja granicom, kao i na temu bezbjednosti i policijske saradnje u borbi protiv terorizma i nasilnog ekstremizma.M.S.\nPredsjednica Savjeta Agencije za sprečavanje korupcije Goranka Vučinić i dekan Međunarodne akademije za borbu protiv korupcije u Beču – IACA Martin Krojtner potpisali su Memorandum o razumijevanju između dvije institucije. Svrha memoranduma je pružanja sveobuhvatne podrške u zajedničkim projektima usmjerenim ka borbi protiv korupcije. Saradnja će, između ostalog, obuhvatiti organizaciju sastanaka, radi planiranja budućih aktivnosti, shodno strateškim prioritetima potpisnica, razmjenu informacija i preduzimanje zajedničkih aktivnosti radi promocije programa usmjerenih ka izgradnji institucionalnih kapaciteta institucija koje se bave borbom protiv korupcije.


Britanski naučnik Mark Gejson tvrdi da je prvo ljudsko biće koje je zaraženo kompjuterskim virusom nakon što je zarazio elektronski čip koji je ubacio u svoju ruku.\nMikročip koji se ubacuje u ljudsku kožu i pruža podatke o istoriji bolesti i identitetu osobe\nDoktor Gejson sa Univerziteta u Ridingu rekao je da je napravica programirana sa virusom koji se može prebaciti na druge elektronske sisteme sa kojima dođe u kontakt.\nPrema njegovim rečima, svaki drugi čip koji dođe u kontakt sa zaraženim sistemima može isto tako biti zaražen čime se otvara mogućnost da u budućnosti napredne medicinske spravice, kao što je pejsmejker, budu meta sajberskih napada.\n"Uz korist od ove tehnologije dolaze i rizici. Možemo poboljšati i sami sebe, ali poput poboljšanja u drugim tehnologijama, poput, na primer, mobilnih telefona, koje su naišle na rizike, kao što su bezbednosni problemi i kompjuterski virusi", rekao je doktor Gejson.\nTehnologija implantanata postala je veoma uobičajena u Sjedinjenim Američkim Državama, gde se skeniranjem medicinskih narukvica može pročitati medicinska istorija pacijenta.\nKAPETAN TOM U BOLNICI Veteran (100) koji je podigao Britance na noge zaražen korona virusom


Odobrene izmjene Zakona o državljanstvu FBiH - Klix.ba\nNa prijedlog poslanika Socijaldemokratske partije (SDP) BiH Damira Mašića, Predstavnički dom Federalnog parlamenta danas je na sjednici u Sarajevu zadužio Federalnu vladu da u roku od 15 dana ovom domu dostavi punu informaciju o cijenama naftnih derivata te poduzetim mjerama za zaštitu potrošača i građana.\nDvodnevno zasjedanje Predstavničkog doma prekinuto je u poslijepodnevnim satima, a prije toga je odobren i Prijedlog za izmjenu Zakona o državljanstvu Federacije.\nAko to odobri i Dom naroda Parlamenta FBiH, izmjene će omogućiti da djeca rođena u Federaciji mogu imati državljanstvo u ovom entitetu, iako su im roditelji rođeni u Republici Srpskoj i formalno imaju tamošnje državljanstvo.\nPoslanici su većinom glasova usvojili i Vladin plan za prevenciju i suzbijanje maloljetničke delikvencije u FBiH koji u prvom dijelu predviđa preventivno djelovanje u sistemu obrazovanja, a u drugom normativno-institucionalno djelovanje.\nZa naredno zasjedanje je odgođeno izjašnjavanje o amandmanu CIX na Ustav FBiH koji propisuje učešće delegata Srba u Domu naroda Federalnog parlamenta kod odlučivanja o novim simbolima Federacije - grbu i zastavi.\nOva sjednica Predstavničkog doma bit će nastavljena u prvoj polovini novembra.\nFranz Josef Jung na sastanku u EUFOR-u


Izdavaštvo i štampa – Digifactum Akademija d.o.o.\nNapisali ste udžbenik, monografiju ili neku drugu publikaciju? Treba Vam pouzdan izdavač?\nNaš tim čine urednici, dizajneri, prevodioci, lektori, tehničari i stručnjaci za prelom teksta. Oni su tu da na osnovu Vaših želja i sugestija dođete do najboljeg rešenja. Na profesionalnoj digitalnoj mašini, na najfinijem papiru, u veoma kratkom roku, radimo različite vrste štampe. U kratkom roku odštampaćemo Vašu knjigu, katalog, prospekt, brošuru, poster, flajere, vizit karte, fascikle, pozivnice, nalepnice, etikete i dr.\nAko nemate idejno rešenje, tu je naš dizajner da Vam pomogne, da osmisli rešenje, ali i da izmeni postojeće ukoliko želite nešto drugačije\nTiraž po meri – kvalitet po meri – sve po meri!


Mađarska predsjedava EU, integracija Balkana među prioritetima\n1. januar/siječanj, 2011.\nReklama o mađarskom predsjedavanju Unijom na aerodromu u Budimpešti, 31. decembra 2010\nMađarska od subote, 1. januara 2011. godine, preuzima od Belgije šestomjesečni mandat predsjedavanja Evropskom unijom.\nŠpanija, Belgija i Mađarska izradile su zajednički 18-mjesečni program predsjedavanja EU, koji je počeo u januaru 2010. godine, kada je na čelo evropskog bloka stupila Španija.\nTo je prvi put da su se tri zemlje dogovorile o zajedničkom programu da bi došlo do ispunjenja planiranih ciljeva i da bi bio osiguran kontinuitet provođenja politika i poslije smjene jedne od zemalja zna čelu EU.\nBudimpešta je izrazila očekivanje da će 2011. godina biti ključna za proces integracije zemalja Zapadnog Balkana u EU.\nKao država članica koja preuzima predsjedavanje Unijom od Nove godine, Mađarska će nastaviti da insistira na proširenju Unije, a izraženo je uvjerenje da će to činiti i Poljska koja predsjedništvo preuzima u drugoj polovini 2011. godine.\nTri grupe prioriteta\nPrvu grupu prioriteta mađarskog predsjedavanja Unijom čine ekonomski rast i nova radna mjesta.\nU vrhu su i socijalna uključenost, rješavanje romskog pitanja, demografija, jačanje ekonomske saradnje država članica i debata o novom finansijskom okviru EU.\nJačanje evropske kohezije drugi je prioritet mađarskog predsjedavanja.\nU okviru tog prioriteta predviđen je i rad na reformi postojećih evropskih politika, među kojima važno mjesto zauzima poljoprivredna politika EU, kao i zajednička evropska energetska politika.\nTreći prioritet je približavanje Evrope građanima, jačanje saradnje u oblasti pravosuđa i unutrašnjih poslova i širenje "šengenskog prostora", dok četvrti prioritet čine proširenje i saradnja sa susjedstvom.\nU oblasti te saradnje, prije svega, misli se na "Istočno partnerstvo" koje je EU sklopila sa grupom od šest istočnih zemalja - Armenijom, Azerbejdžanom, Bjelorusijom, Gruzijom, Moldavijom i Ukrajinom.


MALI O GASTARBAJTERIMA: Evo koje su tačno obaveze građana Srbije koji rade u inostranstvu | Sandzak Live - Sandzaklive.Net- Najčitaniji web portal u Sandžaku - Sandzaklive\nHome Ekonomija MALI O GASTARBAJTERIMA: Evo koje su tačno obaveze građana Srbije koji rade...\nOd sada, kao i do sada, u praksi bi porez u Srbiji morali da plate zaposleni kod stranog poslodavca u zemlji u kojoj je poreska stopa manja od 10 odsto, koliko iznosi u Srbiji i sa njom ne postoji sporazum o izbegavanju dvostrukog oporezivanja, naveo je ministar Siniša Mali u saopštenju.\nSvi koji rade u državama kojima su opterećenja veća, a to je ubedljiva većina, i dalje ne duguju ništa.\n– Suština je da se propisi u pogledu oporezivanja zarada koje naši građani ostvare u inostranstvu nisu menjali od početka ovog veka. Ljudi koji rade i žive u inostranstvu znaju gde treba da plaćaju porez – istakao je ministar finansija Siniša Mali.\n– Naši rezidenti uvek imaju pravo na poreski kredit po osnovu poreza koji je plaćen na zaradu koja im je isplaćena u inostranstvu, bez obzira na to da li Republika Srbija ima zaključen ugovor o izbagavanju dvostrukog oporezivanja sa državom u kojoj je naš rezident ostvario zaradu. S obzirom na to da je stopa poreza na zarade u Srbiji 10 odsto, po pravilu, pravo na poreski kredit će biti dovoljno da u potpunosti otkloni obavezu plaćanja poreza na zarade u Srbiji. Za lica koja nisu osiguranici prema domaćim propisima kojima se ta oblast uređuje, ne postoji obaveza obračunavanja i plaćanja doprinosa za obavezno socijalno osiguranje.\nPrevious articleNovi Pazar: Šest pacijenata na respiratorima, jedan preminuli\nNext articleSUTRA NOVA SEDNICA KRIZNOG ŠTABA


Vesti online / Svet / / U čast majki stihovi i trubači\nRecitovali za mame: Đaci iz Bad Homburga\n"Vesti" su već pisale da je od početka godine ovaj klub ostao bez stalne adrese jer su zbog finansijskih nedaća i gubitka članova morali da otkažu svoje prostorije.\nIpak, ova zabava je pokazala da se uprava, na čelu sa predsednikom Miodragom Stojkovićem, ne predaje lako i da aktivnostima i prigodnim manifestacijama pokušava klub i ime da održi u životu.\nDečji program, posvećen majkama, pesme i recitacije, izvela je grupa polaznika integrisane nastave na srpskom jeziku iz Bad Homburga koje je za ovu priliku uvežbala nastavnica Katica Stanimirov, jedna od retkih koja je i danas na platnom spisku Ministarstva prosvete nemačke pokrajine Hesen.\nTrubači su užarili atmosferu (Foto: N. Popović)\n- Učestvovalo je sedmoro mojih učenika, a imam ih više od 20. Volela bih da su večeras bili i još neki, ali roditelji su očigledno imali druge obaveze - vajka se nastavnica Stanimirov.\nPosle završetka zvaničnog dela programa, lepo veče posvećeno ženama i majkama, nastavljeno je uz trubače orestra Veseli Vranjanci koji su poznatim melodijama poput "Đurđevdana" i "Kalašnjikova" ubrzo podigli publiku na noge.\nPotpisi za nastavnika\nMiodrag Stojković je iskoristio priliku da posetioce priredbe informiše o akciji prikupljanja potpisa roditelja koji će uskoro biti upućeni na adresu Ministarstva kulture, prosvete i tehnološkog razvoja Srbije kojom će se zatražiti angažovanje još jednog nastavnika dopunske škole na srpskom u pokrajini Hesen. Podsetio je i na peticiju koju je pokrenula nemačka stranka SPD, kojoj pripada i njegova supruga Nada, za vraćanje maternjih jezika stranaca u redovan program državnih škola na nivou ove pokrajine.\nDRUŠTVO Jedan krov za 117 nacija\nMajstorija Gomesa nagrada za veliku želju:...\nMajstorija Gomesa nagrada za veliku...


Ukrajina izgubila 15 milijardi dolara od ruskih sankcija - 06.09.2016, Sputnik Srbija\nUkrajina izgubila 15 milijardi dolara od ruskih sankcija\nPredsednik Petro Porošenko je izjavio da je zatvaranje ruskog tržišta za ukrajinsku robu bio „ekonomski šok“ za Ukrajinu koji je koštao zemlju najmanje 15... 06.09.2016, Sputnik Srbija\n11:08 06.09.2016 (Osveženo: 17:28 06.09.2016)\nPredsednik Petro Porošenko je izjavio da je zatvaranje ruskog tržišta za ukrajinsku robu bio „ekonomski šok“ za Ukrajinu koji je koštao zemlju najmanje 15 milijardi dolara.\n5 Septembar 2016, 16:48\nPrema rečima Porošenka, još nedavno skoro trećina ukrajinskog izvoza išla je na rusko tržište, ali je poslednje godine obim izvoza u Rusiju pao za petinu.\n„U 2015. godini, u poređenju sa 2014. godinom, naš izvoz u Rusiju je smanjen za polovinu i to nije sve. U ovoj godini izvoz je dodatno opao za 34 odsto na kraju prvog polugodišta. Udeo Rusije u ukrajinskom izvozu iznosi, kao što sam već rekao, samo 9 odsto, sa tendencijom daljeg pada“, rekao je tokom godišnjeg obraćanja poslanicima u Vrhovnoj radi.\nPrema njegovim rečima, zatvaranje ruskog tržišta za Ukrajinu predstavlja „ekonomski šok“.\n„To nas je koštalo, prema nekim proračunima, minimum 15 milijardi dolara. Izgubili smo na desetine, ako ne i stotine hiljada radnih mesta. Ova ekonomska agresija je jedan od glavnih uzroka ubrzanog pada standarda“, dodao je on.\nUkrajina sve teže dobija zapadnu podršku za borbu protiv Rusije\nPredsednik Ukrajine Petro Porošenko izjavio je danas da je Ukrajini sve teže da obezbedi zapadnu podršku za svoju borbu protiv, kako je naveo, „ruske agresije“ i upozorio da se ne može isključiti mogućnost „ruske invazije punih razmera“.\n„Ukrajini će i dalje biti potrebna snažna međunarodna podrška u borbi protiv ruske agresije“, rekao je Porošenko, otvarajući septembarsko zasedanje Parlamenta Ukrajine.\nMeđutim, kako je ukazao, obezbeđivanje te podrške postaje sve teže za ukrajinske diplomate „zbog različitih objektivnih i subjektivnih faktora“.\nPrema Porošenkovim rečima, unutrašnju snagu Evrope na probu stavljaju spoljna pitanja kao što su migrantska kriza i ekstremistički napadi.\nKad je reč o promenama na vlasti u Ukrajini, on je upozorio da bi na izborima 2017. godine na površinu mogle da isplivaju političke snage koje bi bile spremnije na kompromis sa Kremljom, navodi britanska agencija.


May 2019 - Страница 8 од 17 - Far\nNajmlađa institucija kulture u Nišu – Nišvil Džez Muzej biće deo zvaničnog programa Noći Muzeja 2019. godine, a vrata nekadašnjeg Hamama u Niškoj tvrđavi biće otvorena za sve posetioce od 20 do 2 sata iza ponoći. Nišville Džez Muzej će specijalno za Noć muzeja 2019. predstaviti\nTradicionalna manifestacija „Jagnjijada“ održaće se 18. maja u selu Krupac, u Pirotu sa početkom u 10:00 časova. Ovo je manifestacija gde se veliki broj ekipa nadmeće u pripremanju vrhunske staroplaninske jagnjetine, pripremajući je pod sačem, u „vurnji“ ili na ražnju. Pored spremljene jagnjadi, posetioci će moći da\nPredsednik Srbije Aleksandar Vučić razgovarao je telefonom sa predsednikom Vlade Bugarske Bojkom Borisovom, kome je zahvalio na snažnoj i kontinuiranoj podršci Bugarske evropskom putu Srbije. On je izrazio zadovoljstvo što dve zemlje intenziviraju saradnju, ne samo kroz bilateralne odnose, nego i kroz rad Visokog saveta za


MAKEDONIJA: Prvo ime, onda članstvo u NATO\nPoslije pet sati sastanka državnog i političkog vrha Makedonije, premijer Zoran Zaev je rekao da je optimista da vlasti i opozicija mogu da dođu do nacionalnog konsenzusa u rješavanju spora s Grčkom oko imena Makedonije.\nSastanak, na kojem je razmatran prijedlog posrednika UN u pregovorima oko novog imena države Metjua Nimica, ocijenjen je kao "informativan i konstruktivan", ali niko od njih nije želio da iznese detalje o prijedlogu, kao i da li je prihvatljiv i da li među političkim subjektima postoji usaglašenost.\nPrema pisanju i grčkih i makedonskih medija, Nimic je dostavio pet verzija prijedloga u kojima ispred riječi "Makedonija" stoji dodatak Sjeverna, Gornja, Nova, Vardarska ili termin Skoplje u zagradi iza te reči, napisano makedonskom transkripcijom na latinici i bez prevoda na engleski, a Nimec je objasnio da će u imenu ostati naziv Makedonija jer je to prepoznalo do sada već 100 zemalja.\nNakon sastanka na kojem su učestvovali i šef države, ministri spoljnih poslova i odbrane, vicepremijer za evropska pitanja, predsjednik najveće opozicione partije VMRO DPMNE i lider vodeće partije Albanaca u Makedoniji DUI, Zaev je rekao da proces rješavanja spora sa Grčkom traži posvećenost i političku odgovornost u cilju postizanja nacionalnog konsenzusa.\n"Rješavanjem tog bilateralnog spora, koji traje 25 godina, želimo da obezbjedimo napredak i integraciju Makedonije u EU i NATO, kao zaštitu nacionalnih interesa i dostojanstva našeg naroda", rekao je makedonski premijer.\nI lider opozicine VMRO DPMNE Hristijan Mickoski je rekao da Makedonija mora da bude dio NATO i EU, kao i da ta stranka ostaje na "braniku zaštite nacionalnih i državnih interesa", prenio je Fokus.\n"Ovaj sastanak je trebalo ranije da se desi", rekao je Mickoski, ne želeći novinarima da odgovori da li se opozicija distancira od djelovanja na uspostavljanju nacionalnog konsenzusa.\nOvaj sastanak je održan poslije sastanka premijera Grčke i Makedonije u Davosu kada je Zaev obećao prve konkretne mjere kao dio rješavanja spora između dvije države.\nOn je rekao da će preimenovati aerodrom "Aleksandar Veliki" u Skoplju, kao i autoput. Najavljeno je da će posrednik Nimic će posjetiti Atinu 29. i 30. januara, a Skoplje 31. januara i 1. februara.\nStotine hiljada Grka prošle nedjelje u Solunu je irazilo protest zbog upotrebe riječi "Makedonija" u bilo kojem rješenju spora, a Atina je upozorila da ne treba organizovati referendum u Makedoniji za odobravanje dogovora, jer se procjenjuje da će ga odbaciti većina građana\nNaziv Makedonija, nakon raspada Jugoslavije 1991. godine, postao je predmet rasprave između Skoplja i Atine, a pregovori o iznalaženju rješenja vode se od 1992. godine. UN su 1993. godine priznale Makedoniju pod nazivom Bivša Jugoslovenska Republika Makedonija.


U Libiji pronađena masovna grobnica s tijelima pripadnika IDIL-a\nSigurnosne snage libijskog grada Sirt, nekadašnjeg uporišta grupa povezanih sa terorističkom organizacijom Islamdska država Iraka i Levanta (IDIL), pronašle su masovnu grobnicu s posmrtnim ostacima osumnjičenih militanata, prenosi agencija Xinhua (Sinhua).\n"Na osnovu informacija koje su dostavili stanovnici, pronađena je masovna grobnica u kojoj su tijela, najvjerovatnije militanata IDIL-a, obzirom da su samoubilački pojasevi i bombe pronađeni zajedno sa tijelima", rekao je Taha Hadid, portparol sigurnosnih snaga.\nZadatak sigurnosnih snaga iz Sirta koje su dio vlasti podržanih od strane Ujedinjenih nacija jeste da zaštite grad od napada preostalih militanata koji su pobjegli u pustinju i planinske oblasti.\n"Grobnica je pronađena u naseljenom kvartu. Šest tijela je pronašao libijski Crveni križ, a uzeti su DNK uzorci", dodao je Hadid.\nMasovne grobnice u Sirtu, koji se nalazi oko 450 kilometara istočno od glavnog grada Tripolija, su otkrivane u više navrata nakon što su vladine snage oslobodile grad od militanata 2016. godine.\nU novembru i decembru prošle godine pronađene su masovne grobnice sa desetinama tijela bivših pripadnika militantnih grupa.


Izvor: Vostok.rs, 17.Maj.2019, 17:02 (ažurirano 02.Apr.2020.)\nDrugi međunarodnom simpozijum "Posledice bombardovanja SR Jugoslavije osiromašenim uranijumom 1999." biće održan u Nišu od 17. do 19. juna 2019. Ove godine na Simpozijumu će se okupiti vodeći stručnjaci iz celog sveta čiji je cilj da se kroz multidisciplinarni pristup problemu dođe do što celovitijeg odgovora na pitanje kakve je posledice po živote i zdravlje ljudi i po životnu sredinu ostavilo dejstvo oružja sa osiromašenim uranijumom dvadeset godina nakon NATO bombardovanja SRJ. Simpozijum će biti posvećen novim saznanjima i rezultatima novih istraživanja u ovoj oblasti, a najavljeno je učešće pravnika, lekara, ekonomista, stručnjaka za zaštitu životne sredine i humanističkih nauka iz celog sveta. Na prošlogodišnjem naučnom skupu, pored domaćih stručnjaka, učestvovalo je više od 20 gostiju iz međunarodne zajednice čiji su radovi publikovani u zborniku radova na srpskom, engleskom i ruskom jeziku. Organizatori Simpozijuma su Advokatska kancelarija Aleksić, Asocijacija za bezbednost kritične infrastrukture i Pravoslavna akademija nauka, umetnosti, veština i inovacija Srbije. Detaljne informacije o Simpozijumu dostupne su na sajtu uranium238.org/simpozijum Za sve dodatne informacije možete se obratiti na simpozijum@uranium238.org ili telefonom na broj 069/4423404 i 064/4423403.\nIzvor: MC Bor, 17.Maj.2019\nBor, Beograd, Niš, 17.05.2019.. Drugi međunarodni simpozijumu „Posledice bombardovanja SR Jugoslavije osiromašenim uranijumom 1999.“ biće održan u Nišu od 17. do 19. juna 2019.. Ove godine na Simpozijumu će se okupiti vodeći stručnjaci iz celog sveta čiji je cilj da se...\n17.Maj.2019: Nauka i tehnologija


Voda stiže, problem i dalje „curi“ - Užicka Republika Press\nU Beogradskoj ulici kod Subotića česme ispred ponoći došlo je do nove havarije na cevovodu Cerovića brdo- Kapetanovina. Tokom noći bujica vode izazvana pucanjem azbestne cevi slivala se Cerskom, ulicom Marije Mage Magazinović sve do Glavne ulice. Ekipe JKP Vodovod konstatovale su noćas kvar i od ranih jutarnjih sati su na terenu.\nGoran Tadić, radnik „Vodovoda“ član jedne od ekipa ovog preduzeća kaže da im trenutni vremenski uslovi iole idu na ruku. Jeste hladno, ali izrdžavamo. Od noćas smo angažovani na ovom kvaru, a prethodni vikend radio sam od subote do ponedeljka u dva sata. Postavljamo liveno duktilnu cev koje su najotpornije, ali nikada ne možemo da prognoziramo šta dalje može da se desi, kaže on.\nJedino rešenje koje bi garantovalo trajnost je kompletna rekonstrukcija azbestnog cevovoda u dužini od 6,5 kilometara sa koje se vodom snabdeva cela visoka zona.\nAzbestne cevi postavljene su na celokupnog ovom cevovodu i česta pucanja su posledica dotrajalosti, potvrđuje Milan Nikolić, tehnički direktor JKP Vodovod. On dodaje da jedan od razloga učestvalosti havarija može da bude i opterećenost magistralnog puta ka Jelovoj gori.\nU 2017. godini trebalo bi da se radi projektna dokumentacija za rekonstrukciju cevovoda. Ona treba da pokaže kojom tehnologijom, kojim materijalima i kuda može da prođe cevovod, ističe Nikolić, dodajući da je trenutno veliki problem sa kojim se ekipe na terenu suočavaju to što postojeći cevovod prolazi kroz privatne posede na kojima su napravljene garaže, podrumi, šupe i stepeništa tako da su nepristupačni za radove. Kada budemo imali projektnu dokumentaciju znaćemo kolika je to investicija i tražićemo načine za finansiranje, kaže Nikolić.\nNemoguće je predvideti da li će se, gde i kad desiti novo pucanje cevi, jer to može a i ne mora da bude 50 metara ispod ili iznad trenutne havarije. S obzirom da nam se bliži zima, ako se suočimo sa ovim problemom radićemo i na minusu kako bi građani visokih zona što kraće bili bez vode, obećava tehnički direktor JKP Vodovod, Milan Nikolić.\nPodsećamo, prva ozbiljna havarija na cevovodu Cerovića brdo- Kapetanovina dogodila se 4. januara ove godine. Nakon toga u više navrata cevi su pucale na ovom potezu u Beogradskoj i ulici Miloša Božanovića, a juče popodne i u Učiteljskoj ulici na Pori, tako da radnici JKP Vodovoda su angažovani i na ovoj lokaciji.\nInače, na sajtu zavoda za javno zdravlje Užicehttp://zavodue.org.rs/Saopstenje10%202016.pdf u poslednjem rezultatu analize od 7. novembra stoji da je „voda za piće koja se distribuira građanima Užica higijenski ispravna i zdravstveno bezbedna na osnovu bioloških, bakterioloških i fizičko-hemijskih ispitivanja izvršenih u Zavodu za javno zdravlje Užice u oktobru 2016. godine. Kontrola kvaliteta vode za piće obavlja se redovno, po osnovu ugovora između JKP „Vodovod“ Užice i Zavoda za javno zdravlje Užice , a u skladu sa zakonskom regulativom“.


Post date Aug 21, 2013\nŠefica Misije OEBS-a u Srbiji, Pola Tide, pozvala je Ministarstvo spoljne i unutrašnje trgovine i telekomunikacija da nacionalnu televizijsku frekvenciju, koja je ostala upražnjena gašenjem TV “Avala”, iskoristi u procesu digitalizacije.\nKako se navodi u pismu koje je Tide uputila ministru Rasimu Ljajiću, Misija OEBS u Srbiji pomno prati proces digitalizacije televizije zbog njegove važnosti za budućnost elektronskih medija i za medijski pluralizam u zemlji. “Želela bih da pozdravim nedavnu odluku Republičke radiodifuzne agencije da ne dodeli slobodnu nacionalnu frekvenciju ni jednom od učesnika tendera, i da vas podstaknem da ovu frekvenciju opredelite za sprovođenje digitalizacije”, istakla je Tide.\nTo bi, kako je navela, bilo u potpunom skladu sa zalaganjem da se ubrza primena strategije digitalizacije u Srbiji. “Razumemo da u tom procesu ima puno prepreka, uključujući nedostatak raspoloživih frekvencija, što onemogućava nadležno JP Emisiona tehnika i veze da proširi mrežu za probu sistema, testira instaliranu opremu u koju su uložena značajna sredstva i organizuje paralelno emitovanje analognog i digitalnog TV signala, u periodu pre krajnjeg roka za prelazak na digitalno emitovanje u junu 2015″, kazala je Tide.\nOna je ocenila da bi zakasnela ili loše sprovedena digitalizacija mogla biti veoma štetna, kako za emitere tako i za građane Srbije, dodavši da bi oslobađanje frekvencije za potrebe digitalizacije pokrenulo ovaj proces i omogućilo da se on završi na vreme.\nImajući u vidu mnoge koristi za građane Srbje, uključujući tu kvalitetniji televizijski signal, nove kanale i veći izbog programskih sadržaja, kao i uvećanje prihoda države od slobodnih frekvencija, od ključne je važnosti da se pripreme za prelazak na digitalno emitovanje ubrzaju, smatra Tide. Ona je dodala da je Misija spremna da pomogne Ministarstvu i drugim nadležnim organima u Srbiji da dovrše proces digitalizacije kako je planirano.\nTags digitalizacija, OEBS\n← Materijal Snoudena uništen u londonskoj redakciji Guardian-a → Internet maloprodaja u Kini ubrzano raste


Nedovršena transformacija: Država Srbija ipak ostaje u medijima?\nMinistar kulture i informisanja Srbije Vladan Vukosavljević najavio je da će status ugašene državne novinske agencije Tanjug biti "predmet analize" i da postoje situacije u kojima je dobro da država ostane u medijima. Rade Veljanovski za Glas Amerike: To je surotno praksi evropskih i demokratskih zemalja uopšte.\n“Jasno je da država ne treba da bude u medijima, ali postoji margina krupnih izuzetaka”, rekao je Vukosavljević u intervjuu za magazin Nedeljnik. “Mi ćemo vrlo brzo, u sačinjavanju medijske strategije, govorim o nedeljama, biti u prilici da potražimo model koji je prilagođen opštim tendencijama, ali i koji sadrži u sebi izvesne specifičnosti. U Evropi ne postoji jedinstven pristup tom problemu. Bolje je da države nema u medijima, ali postoje situacije u kojima je to dobro. Ako sve prepustimo tržištu, onda ćemo da se češemo tamo gde nas ne svrbi”, kazao je Vukosavljević.\nPodsetimo, Valda Srbije donela je odluku prema kojoj je državna novinska agencija Tanjug prestala sa radom 31. oktobra 2015. godine, u skladu sa zakonom i medijskom strategijom. Međutim, iako je formalno ugašen i iako su novinari dobili otkaze i otpremnine, Tanjug je nastavio da radi koristeći opremu i nekretnine kao i do tad, kao i da dobija novac iz budžeta.\nRade Veljanovski, profesor na Fakultetu političkih nauka koji je učestvovao u pripremama medijskih zakona i strategija u Srbiji od 2001. godne, kaže da najava ministra da će država ipak ostati u nekim medijima dovodi u pitanje medijsku strategiju i zakone Srbije i dovodi u pitanje standarde koji važe u Evropi i u demokratskom svetu.\n„Očigledno je da vlast ne može da izađe na kraj sa situacijom u Tanjugu i Politici“, kaže Veljanovski i podseća da je list Politika trebalo da bude privatizovan pre 10 godina, kao i da su u demokratskom svetu štampani mediji već odavno strogo u privatnim rukama.\nJavni servisi, podseća Veljanovski, formalno su u vlasništvu države samo da bi se znalo ko je vlasnik imovine koju poseduju, ali ne i po tome ko njima upravlja.\nZbog čega privatizacija medija nije sprovedena\nRade Veljanovski za Glas Amerike podseća da je država, još u zakonu od 2014, dala blagoslov da se ozakoni potpuni izlazak države iz medija, ali politička elita za to nije imala snage, kao ni jedna druga od 2001. godine do danas.\n„Vidi se kontinutit vlasti kao takve da ne želi da makne ruke od medija“, ocenjuje Veljanovski.\n„Ako mediji treba da budu deo plena na izborima, onda to sa demokratijom medija i društva nema nikakve veze“, kategoričan je Rade Veljanovski.\nNa molbu Glasa Amerike da prokomentariše činjenicu da je kao posledica privatizacije nestao veliki broj, pre svega lokalnih medija,Veljanovski kaže da to jeste neželjeni efekat, ali i podseća da je broj medija u Srbiji, nakon demokratskih promena, bio neodrživo veliki i ako se posmatra sa stanovišta broja stanovnika, veličine državne teritorije ili privredne moći.\n„Od 2002, kad je upisana vlasnička transformacija medija, pa do 2015. praktično ništa nije urađeno, a da jeste, bilo je vremena da se privatizacija sprovede na način koji bi imao mnogo manje negativnih efekata. Oni koji su se najviše suprotstavljali privatizaciji bili su političari na lokalnom nivou, kako predstavnici nacionalnih manjina, tako i drugi, jer nisu želeli da medije ispuste iz ruku. Onda se dogodilo da ta privatizacija bude po hitnom postupku i da se ispolje loši efekti“, kaže Veljanovski.\nI privatni mediji moraju da poštuju zakone, regulatorna tela ne rade svoj posao\nKod privatnih medija, međutim, postoji problem što u Srbiji ne postoji shvatanje da i oni moraju da rade po zakonu i propisanim pravilima, kaže Rade Veljanovski.\n„Zašto Republička radiodifuzna agencija ne zastupa interese građana, demokratrske javne sfere, zašto ne reaguje na kršenje pravila“, pita Veljanovski.\nI ministar Vladan Vukosavljević kaže da je medijska slika u Srbiji konfuzna i nestabilna.\n“Konfuzna je zbog izvesnog stepena deregulacije u pogledu zakona, a svedok sam i jednog jakog upliva prostakluka i banalizacije”, kaže ministar.\nIpak, Rade Veljanovski tvrdi da loša situtacija nije toliko posledica toga što zakoni nisu savršeni, pošto u njima ima dosta primenjenih evropskih standarda, već toga što ih krše oni koji su ih doneli, dok tela koja bi trebalo da nadziru njihovo sprovođenje to ne rade. Takođe, tu je i faktor opšte medijske kulture u Srbiji, koja nije na zavidnom nivou kako kod onih koji proizvode medijski sadržaj, tako ni kod publike, tvrdi Veljanovski.


demokratska stranka Архиве – ZoomUe\nTagged: demokratska stranka\nDS:Jelena Raković Radivojević smenjena pa ponovo postavljena na čelo užičkih naprednjaka\nUŽICE-Gradski odbor Demokratske stranke Užice oglasio se saopštenjem za javnost povodom raspuštanja Gradskog odbora Srpske napredne stranke u Užicu i imenovanja poverenika gradonačelnice Jelene Raković Radivojević i člana Gradskog veća za saobraćaj Slobodana Šiljkovića....\nUŽICE – Resorni odbor za zdravstvo Demokratske stranke pozvao je članove stranke i sve građane Srbije da se što pre vakcinišu. Oni navode da im je potpuno jasno da mere koje su trenutno na...\nDS:Da li Čačak treba da reši probleme na deponiji Duboko ?\nUŽICE -Gradski odbor Demokratske stranke oglasio se saopštenjem povodom izjave gradonačelnika Čačka koji je javno najavio smenu „menadžmenta“ JKP Duboko zbog nagomilanog otpada na transfer stanici u gradu na Moravi. „Direktor deponije Duboko je...\nby Vesna Đurović · Published 7 фебруара, 2018 · Last modified 8 фебруара, 2018\nNOVA VAROŠ – Nakon nepunih godinu dana provedenih na vlasti, Demokratska stranka objavila je da odlazi u opoziciju.\nUŽICE-Odbornička grupa DS „Jovan Marković – Najbolje za Užice“, napustila je jučerašnje zasedanje užičke Skupštine zato što je odbornička većina odbila raspravu o kvalitetu vode i vazduha, navodi se u saopštenju Demokratske stranke.\nВетар: 14km/h W\nU Zlatiborskom okrugu 104 novozaražene osobe\nU užičkom kraju bez struje oko 4.000 domaćinstava


Brnabić: Nadamo se nastavku dijaloga posle izbora na Kosovu | Ekspres.net\nBrnabić: Nadamo se nastavku dijaloga posle izbora na Kosovu\nPredsednica vlade Ana Brnabić izjavila je danas da se nada da će posle izbora na KiM moći da se nastave\n"Nadam se da ćemo posle izbora imati ljude koji će biti dovoljno hrabri i odgovorni, pre svega prema svojim građanima, i sposobni da razgovaramo o dugoročnom, održivom rešenju. Mi ćemo biti tu", rekla je Brnabić na konferenciji za novinare u Luksemburgu.\n"Ne može jedna strana da dobije sve, a druga da sve izgubi", rekla je Brnabić i istakla da je Beograd posvećen dijalogu sa Prištinom, uprkos konstantim provokacijama, te objasnila da je dijalog obustavljen kada je druga strana uvela takse na robu iz Centralne Srbije i BiH.\n"Ako zaustavite promet robe na osnovu nacionalnosti, onda nemamo o čemu da pričamo", rekla je Brnabić. Ona navodi da Beograd traži od Pristine da povuče odluku o taksama i da će nakon toga, rado, istog dana nastaviti dijalog.\n"Nadam se da ćemo posle izbora imati ljude koji će biti dovoljno hrabri i odgovorni, pre svega prema svojim građanima, i sposobni da razgovaramo o dugoročnom održivom rešenju. Mi ćemo biti tu”, rekla je Brnabić.\nAna Brnabić dijalog Beograda i Prištine izbori na Kosovu


„Iljušin“ se nakon gašenja požara u Srbiji vratio u Moskvu - Sputnjik Srbija\n11:56 04.11.2019 Preuzmite kraći link\n„U 13.04 po moskovskom vremenu (11.04 po srednjoevropskom), avion je sleteo na aerodrom ’Žukovski‘ u Moskvi. Il-76 se vratio iz Srbije, gde je učestvovao u gašenju prirodnih požara u planinskim predelima i nepristupačnim područjima regiona“, precizirao je sagovornik agencije.\nPrema njegovim rečima, posada Il-76 Ministarstva za vanredne situacije Rusije uspela je da ugasi sva žarišta požara na planinama Srbije.\nKrajem oktobra izbilo je više požara na Staroj planini u Srbiji. Požar koji je izbio u Bugarskoj, proširio se na srpski deo Stare planine. U gašenju požara bilo je angažovano oko 200 ljudi iz četiri sektora: 90 vatrogasaca, 50 pripadnika žandarmerije, radnici „Srbija šuma“ i meštani, a kasnije se gašenju pridružio i ruski „Iljušin“.\nIl-76, iljušin, gašenje, Stara planina, požar


"Napedak Srbije u ispunjavanju preporuka za sprečavanje pranja novca" - Ekonomija - Dnevni list Danas\nPočetna » Ekonomija » „Napedak Srbije u ispunjavanju preporuka za sprečavanje pranja novca“\n1Piše: FoNet 25. februara 2019. 13.28 Izmenjeno: 14.00\nZa razliku od izveštaja iz aprila 2016. godine, kada je deset preporuka koje je „Manivol“ uputio Srbiji devet ocenjeno kao „delimično ispunjeno“ ili „neispunjeno“, u poslednjem izveštaju se navodi da nema preporuke koja je označena kao „neispunjena“.\nIz „Manivola“ Radio Slobodna Evropa (RSE) nije dobio detalje u vezi sa njihovim poslednjim izveštajem. Kako nam je objašnjeno iz Saveta Evrope, sve dok je Srbija u procesu evaluacije FATF-a (Financial Action Task Force, međuvladina organizacija za borbu protiv pranja novca i finansiranja terorizma), eksperti „Manivola“ ne daju dodatne komentare.\nPredsednik Privredne komore Srbije Marko Čadež rekao je tom radiju da je pozitivna vest podizanje rejtinga Srbije u ovoj oblasti. Kako je rekao, važno je da se Ministarstvo finansija sada posvetilo tom pitanju jer to utiče, naravno, i na to kako se Srbija gleda kao investiciona destinacija. On je ocenio da je Srbija u sprečavanju pranja novca i borbi protiv finansijskog terorizma značajno napredovala, a da je zasluga što je u donošenju dokumenta o proceni sprečavanja pranja novca bio uključen i privatni sektor. I Nemanja Nenadić, programski direktor Transparentnosti Srbija, pozdravlja poboljšanje rejtinga Srbije u ovoj oblasti.\n„Generalno možemo reći da je to pozitivan znak, a donekle i očekivan, kada se ima u vidu da su u međuvremenu počele da se primenjuju novi propisi u oblasti sprečavanja pranja novca, kao i činjenica da je doneta nova procena rizika od pranja novca, s kojom se kasnilo nekoliko godina, tako da ne čudi što je sada ocena pozitivna.\nmanivol, pranje novca, Savet Evrope\n25. februara 2019. u 16.11\nIli drugim recima, bolje su se organizovali.


Od petka PCR test neće biti obavezan pri ulasku u Srbiju | Ritam Grada - vesti Kragujevac\nNa sastanku Кriznog štaba za zaštitu zdravlja stanovništva od zarazne bolesti COVID-19 analizirana je trenutna epidemiološka situacija i prilagođavanje mera sadašnjoj situaciji.\nPočevši od petka, 22. maja, za ulazak u Republiku Srbiju neće biti potreban negativan test, niti posebna dozvola kako za domaće, tako i za strane državljane, preporučeno je Vladi Republike Srbije.\nSvim osobama koje ulaze na teritoriju Republike Srbije biće uručivana zdravstvena upozorenja u kojima se navodi da ulaze na teritoriju na kojoj virus još uvek cirkuliše, kao i načini prevencije infekcije. Ova preporuka treba da bude potvrđena u četvrtak, na sednici Vlade Srbije.\nКrizni štab doneo je preporuku o otvaranju administrativnog prelaza ka Кosovu i Metohiji.\nImajući u vidu trenutnu epidemilošpku situaciju, odlučeno je da se pojedine zdravstvene ustanove koje su bile određene za COVID bolnice postepeno vraćaju u uobičajen proces rada. U takvim ustanovama svi medicinski radnici biće testirani na koronavirus i tek nakon negativnog rezultata počeće da rade.\nКlinički centar u Nišu (nova zgrada) počeće sa redovnim radom od petka, dok će Institut za ortopedsko-kliničke bolesti Banjica funkcionisati redovno od ponedeljka, 25. maja.\nS obzirom na brojna nagađanja koja su se ponavljala u prethodnim danima, Кrizni štab naglašava da nikada nije preporučio sankcije za nenošenje maski na otvorenom prostoru i da uvođenje takvih mera svakako nije u planu.\nSvi članovi Кriznog staba, sa lekarima na čelu, apeluju na sve građane da se ponašaju odgovorno prema sebi i drugima jer epidemija još uvek nije završena.\nAktivnost virusa jeste umnogome oslabila, ali je neophodno da se svi zajedno i dalje pridržavamo osnovnih epidemioloških mera, poput nošenja maski, redovne dezinfekcije ruku i održavanja socijalne distance, kako bismo borbu sa koronavirusom uspešno i završili.


MMF: Bosni i Hercegovini prijeti nova recesija! - Visokoin.com\nMMF: Bosni i Hercegovini prijeti nova recesija!\nŠef delegacije Međunarodnog monetarnog fonda (MMF) za Bosnu i Hercegovinu Costas Christou izjavio je da bi 2012. godine BiH mogla potonuti u novu recesiju koja bi donijela otpuštanje i smanjenja plata i penzija.\nChristou je rekao da o nastavku standby aranžmana BiH i MMF još nema govora, jer BiH nije ispunila uslove ni iz prethodne revizije ugovora o dugoročnom kreditiranju.\nMMF je, kako je ukazao, snizio prognoze ekonomskog rasta BiH u ovoj godini na 1,7, a u narednoj na 0,7 odsto što je najlošija prognoza razvoja BiH koju je objavila neka međunarodna institucija.\n“Ekonomski izgledi BiH su oslabili, i oporavak, koji je počeo sredinom prošle godine, slabi. To je u skladu sa dešavanjima u regionu i u ostatku Evrope. Kao rezultat toga, revidirali smo naše procene rasta za BiH, ali su one i dalje neizvjesne”, rekao je Christou.\nChristou je rekao da će MMF u narednih nekoliko sedmica izaći s novom prognozom rasta zemalja evrozone za 2012. godinu.\nChristou je dodao da, osim zbog krize u evrozoni, ekonomija u BiH propada i zbog ponašanja političara. On je podsjetio da odgađanje u formiranju vlasti, kao i nestabilna politička situaciju, utiču na usporavanje ekonomskog rasta.


Najavljeno bratimljenje sa gradovima Niš i Novi Sad | Palelive.com\nPočetna Novosti Grad Istočno Sarajevo Najavljeno bratimljenje sa gradovima Niš i Novi Sad\nGradonačelnik Istočnog Sarajeva LJubiša Ćosić izjavio je da je namjera ovog grada da postane jedan od najbitnijih centara Republike Srpske, ali i da okupi prijatelje, od kojih su najznačajniji, kako je rekao, braća i sestre iz Srbije i Crne Gore.\n„U tom dijelu ispunjavamo u potpunosti misiju jer imamo goste sa sjevera i juga Srbije sa kojima ćemo se bratimiti“, rekao je Ćosić na konferenciji za novinare nakon susreta sa gostima iz Srbije i Crne Gore u okviru manifestacije „Dani Istočnog Sarajeva“ povodom slave grada – Svetog sveštenomučenika Petra Dabrobosanskog.\nPodsjećajući da se opština Pale već pobratimila sa niškom opštinom Pantelej, on je najavio da će uskoro biti ozvaničeno bratimljenje ove niške opštine sa Istočnom Ilidžom.\n„Vezuju nas mnoge stvari sa Nišom, poput doktora Miodraga Lazića, a naravno tu su i Plužine sa kojima imamo dugogodišnju saradnju koju ovih dana dalje jačamo. Zovemo prijatelje da dođu, da ostvarimo saradnju u kulturnom, privrednom, sportskom i nevladinom segmentu, saradnju gradskih uprava i javnih institucija. To što smo jedan narod nam jako pomaže, ali smo snažniji kada sarađujemo“, rekao je Ćosić.\nOn je podsjetio da je Vlada Srbije u prethodne tri godine u lokalne zajednice u Republici Srpskoj investirala više od 50 miliona evra, od čega je mnogo sredstava uloženo i u opštine Istočnog Sarajeva.\nĆosić je najavio da će iduće godine u maju i junu Istočno Sarajevo biti domaćin velikog skupa Srba iz Sarajeva rasutih širom svijeta.\nZamjenik gradonačelnika Niša Dušica Davidović je, čestitajući krsnu slavu gradu Istočno Sarajevo, istakla da su dva bratska naroda Srbije i Republike Srpske jedno i da se nikada nisu razdvajali, niti će se razdvajati.\n„Grad Niš stoji na raspolaganju i naša vrata su otvorena, što ste vi i pokazali dolaskom na našu gradsku slavu Sveti car Konstantin i carica Jelena. Ono što mogu da najavim je da ćemo se bratimiti i da će grad Niš i Istočno Sarajevo u jednom od narednih meseci ozvaničiti bratimljenje“, rekla je Davidovićeva.\nOna je istakla da Istočno Sarajevo i Niš veže veliko poštovanje prema ratnom hirurgu Miodragu Laziću, te izrazila zadovoljstvo što šetalište u opštini Istočna Ilidža nosi njegovo ime.\nPomoćnik gradonačelnika Novog Sada Aleksandar Petrović je, čestitajući krsnu slavu Istočnom Sarajevu, najavio da će se dva grada zvanično pobratimiti u novembru, kada će biti potpisana povelja o bratimljenju, koja je već pripremljena.\n„Predlog sporazuma o bratimljenju su usaglasile obe strane, a Vlada Srbije je nakon neophodne institucionalne procedure 2. septembra dala saglasnost da Novi Sad i Istočno Sarajevo postanu gradovi pobratimi. To je još jedan u nizu gradova sa kojima Novi Sad ima pobratimske veze na čast, ponos i zadovoljstvo“, naglasio je Petrović.\nObrazlažući sporazum o bratimljenju, on je naveo da tu nema visoke politike nego da je isključivo riječ o pitanjima od životnog značaja za građane oba grada, te da predviđa institucionalnu saradnju gradskih uprava u oblasti privrede, poljoprivrede, turizma, obrazovanja, sporta, kulture.\nPredsjednik opštine Pantelej Nataša Stanković podsjetila je na bratske odnose sa opštinama Pale i Istočna Ilidža, izrazivši uvjerenje da će veze ubuduće biti još jače, te čestitala građanima Istočnog Sarajeva krsnu slavu.\nPredsjednik opštine Plužine Mijuško Bajagić čestitao je Istočnom Sarajevu krsnu slavu u ime lokalne zajednice na čijem je čelu i naveo da je riječ o opštini koja granični sa Republikom Srpskom, te da je bratski dijelila nedaće kroz koje je prolazio srpski narod.\nOsim predstavnika gradova i lokalnih zajednica koji su učestvovale na današnjoj konferenciji za novinare, gosti u Istočnom Sarajevu su i zamjenik gradonačelnika Sombora LJiljana Tica i pomoćnih gradonačelnika Siniša Borota.\nPrethodni članakOd iduće sedmice rekonstrukcija puta Pale-Jahorina\nNaredni članak„Romanija“ gostujе u Brodcu


Back REPORTAŽE PREDSTAVLJAMO Darja Kostić – devojka koja voli život\nutorak, 01 mart 2011 10:09\nUsledilo je još loših vesti. Niko iz njene porodice nije mogao da bude donor, i da je transplantacija bubrega u Rusiji vrlo skupa. Dializa, koju sprovodi četiri puta dnevno, je trenutni način lečenja, ali jedino izlečenje ove bolesti je „novi“ bubreg.\nU Srbiji trenutno na bubreg čeka više od 1.000, a u Vojvodini 200 pacijenata. To čekanje je krajnje neizvesno, jer je naša zemlja, kada je u pitanju transplantacija i doniranje organa, na samom dnu evropke lestvice. Jedna od mogićih opcija je transplantacija, ali u Moskvi, koja košta astronomskih 70.000 evra.\nIpak, Darja Kostić, rešena je da se bori i borbom da dođe do novog bubrega. Osim što peva u dva benda, Stranded i Como el agua, Darja svira gitaru, piše stihove i komponuje. Bavi se šivenjem i tkanjem koji joj upošljavaju ruke i smiruju dušu. Prevela je knjigu i želi da se bavi prevodilačkim radom. Drži privatne časove engleskog jezika.\nNjeno lično angažovanje uticalo je na kulturnu scenu grada i šire, i animiralo umetnički milje koji se trudi da predstavama, igama i muzikom pomogne ovoj izuzetnoj devojci.\nHumanitarna akcija započeta je sredinom marta 2010. godine, a jedinstvenu priliku da se nađu u ovoj plemenitoj priči iskoristila je i novosadska muzička grupa Studio Alektik, koja će 11.matra u 21 čas, na sceni „Pera Dobrinović“ SNP-a, upotrebiti sav svoj šarm i ogromnu energiju da privuče što veći broj humanih ljudi. Alektice su obećele goste iznenađenja, a njihovom pozivu odazvale su se i mnoge vinske kuće sa svojim reprezentativnim vinima. Zamisao je da za vreme eksplozivnog nastupa devojka iz Studia Alektik, po kojem su poznate u zemlji i šire, publika uživa i u muzici i u ukusima božanskog pića.\nKarte su puštene u prodaju, a cena jedne je 500 dinara.


Poljoprivrednici bez obaveze obnove registracije gazdinstva - Ozon Media\nSremska Mitrovica – Poljoprivredni proizvođači ni ove godine nemaju obavezu obnove registracije gazdinstava.\nUkoliko nije došlo do promene podataka upisanih u okviru njihovog gazdinstva, poljoprivrednici već upisani u Registar, nemaju obavezu obnove registracije i podnošenja propisanih obrazaca. Ukoliko do promene dođe, dužni su da izmenjene podatke dostave nadležnoj područnoj filijali Uprave za trezor Ministarstva finansija i to u roku od 30 dana od dana nastanka promene.\n„Ni ove, baš kao ni prošle godine poljoprivrednici ne moraju da obnove registraciju, ali ono što bi trebalo da urade jeste da prijave svaku promenu u setvenoj strukturi i preporučujem im da to zaista i urade, prvo jer su u obavezi, drugo zbog niza konkursa za podsticajna srestva koja su ili će tek biti raspisana“, kratko je rekao za Ozon Petar Samardžić, direktor sremskomitrovačke Agencije za ruralni razvoj.\nPoljoprivrednici koji se u Registar poljoprivrednih gazdinstava upisuju prvi put mogu to učiniti tokom cele godine kod područne filijale Uprave za trezor. Svi podjednako ostvaruju pravo na podsticaje u poljoprivredi i ruralnom razvoju.\nDodatne informacije možete dobiti pozivanjem Кontakt centra Uprave za agrarna plaćanja na brojeve: 011/3020-100 ili 011/3020-101, Infocentra Ministarstva na bojeve 011/2607-960 i 011/2607961, kao i na zvaničnoj internet prezentaciji Ministarstva poljoprivrede i zaštite životne sredine.\nU Mitrovici registrovano više od 230 stambenih zgrada


Savet Evrope DEMANTUJE albanskog šefa diplomatije: Niko NIJE PODNEO ZAHTEV za članstvo Kosova\nMinistar po dužnosti spoljnih i evropskih poslova Albanije, Gent Čakaj, izrazio je svoju podršku članstvu Kosova u Savetu Evrope, ali nije podneo zahtev za članstvo Kosova, rečeno je juče u Savetu Evrope za Tanjug.\nU službi za medije Saveta Evrope naglašavaju da je Čakaj juče govorio na sastanku Komiteta ministara, ali da "ni on, niti neka druga strana" nisu zatražili članstvo Kosova u ovoj instituciji.\nVučić se sastao sa šefom misije Saveta Evrope: Opredeljeni smo da nastavimo partnersku saradnju\n"IMAĆEMO JOŠ HAPŠENJA" Advokat Gaši: Tači i Veselji narednih dana odlaze u Hag\nČakaj je ranije na Fejsbuku objavio da je na jucerašnjem virtuelnom sastanku 130 ministara Komiteta ministara "jasno podnet zahtev za članstvo Republike Kosovo u Savet Evrope".\nU Strazburu navode da ne žele da spekulišu o mogućim koracima Kosova kada je u pitanju člasntvo u Savetu Evrope.\nPriština i Tirana potpisale tri sporazuma, među njima i jedan o zajedničkoj spoljnoj politici\nAlbanski ministar: Ne postoji tajni sporazum o podeli Kosova


Hello\t10.08.2017 13:47\nPopularna glumica Dženifer Lorens bila je “prva osumnnjičena” zbog filma “Putnici” koji je premijerno prikazan prošle godine i u kojem ona igra uz Prata. Ogorčeni fanovi Ane Faris komentarisali su kako im je bilo jasno da među ima nečega dok su gledali film, te da se ta hemija nije mogla sakriti.\nLorensova je odlučila da zaustavi glasine i za septembarsko izdanje magazina “Vogue” progovorila je o ljubavi sa filmskim direktorom Darenom Arenofskim.\n-Obično ne volim ljude koji su završili Harvard, zato što ne može da prođe minut da to ne spomenu, ali Daren nije takav. Sa njim se nikada ne osećam zbunjeno i odgovara mi njegova energija, rekla je oskarovka koja se sa Darenom zbližila tokom snimanja filma “Majka”.


Rumunija je proterala proruskog srpskog nacionalistu i zabranila mu ulazak u zemlju nakon što je pokazao interes za dobijanje tajnih podataka o vojnim instalacijama, saopštila je služba državne bezbednosti te zemlje, prenosi Rojters.\nBratislav Živković, 42, je komandant paravojne četničke formacije u Srbiji i otišao je na Krim u periodu 2014-15. da podrži rusku intervenciju. On je tom prilikom rekao novinarima u to vreme da je prirodno želeti da pomogne Rusima da se bore protiv Ukrajinaca.\nPortparol rumunske tajne službe SRI izjavio je da je Živković identifikaovan "kako pokazuje interesovanje za dobijanje poverljivih dokumenata o kritičnoj infrastrukturi i nacionalnim i savezničkim vojnim ciljevima lociranim u jugoistočnoj Rumuniji s namerom da utiče na naša strateška partnerstva".\nOvidiu Marincea iz SRI rekao je da je Živković uhvaćen dok je fotografisao vojne radare na obali Crnog mora, pokušavajući da prenese svoje GPS koordinate.\n"Želim da naglasim da ovaj građanin Srbije nije uspeo da prikupi bilo kakve dokumente ili tajne podatke", rekao je Marincea. On predstavlja rizik za nacionalnu bezbednost Rumunije, dodao je on.


Kosnet: SAD duboko uključene u proces, sarađuju i sa BG i s PR - BIGportal.ba\n16 Maja, 2019 073\nAmbasador SAD u Prištini Filip Kosnet izjavio je da su SAD “duboko uključene” u proces dijaloga Begrada i Prištine, koji se odvija uz podršku EU.\nOn tvrdi da SAD sarađuju s predstavnicima Vlade Srbije i privremenih prištinskih institucija.\nKosnet je u intervjuu za Radio Goraždevac podsetio da je američki predsednik Donald Tramp ranije pisao predsedniku Srbije Aleksandru Vučiću i predsedniku privremenih prištinskih institucija Hašimu Tačiju da bi, kako je istakao, naglasio važnost procesa dijaloga i predanost Sjedinjenih Američkih Država da se krene napred u procesu dijaloga.\nKao važno je napomenuo da SAD nemaju konkretan ishod za pregovore u dijalogu.\n“Ono što želimo da vidimo jeste da strane – Kosovo, Srbija – postignu sveobuhvatan sporazum. Tako da se držimo podalje od tvrdnji da određeni ishod treba da izgleda ovako ili onako. Smatramo da ako se ljudi vrate za sto i počnu da pregovaraju o nizu pitanja, da bi to bio način da se krene napred. Želeo bih da dodam da smatramo da je pored uloge koje dve vlade imaju u pogledu napredovanja ovog procesa, da je veoma važno da se čuje glas civilnog društva, nevladinih organizacija i običnih građana kao deo ovog procesa”, rekao je Kosnet.\n“Smatramo da mnogo puta obični građani i organizacije civilnog društva na Kosovu i Srbiji zapravo imaju zajedničke ciljeve i zajedničke interese i želeli bismo da više podstaknemo takvu saradnju i komunikaciju preko međunarodnih granica”, naveo je američki diplomata.\n“Reći ću da su Sjedinjene Američke Države duboko uključene u proces dijaloga u partnerstvu sa Evropskom unijom i sa ljudima i Vladom Srbije i sa ljudima u Vladi Kosova”, rekao je Kosnet.\n“Naravno, frustrirajuće je kada pregovori naiđu na prepreku i stanu, pa onda ljudi moraju da razmišljaju o načinu kako da se krene napred. Stav moje vlade je da je ukidanje taksi važan korak za vraćanje zamaha. Postoje i koraci koje bismo voleli da i Vlada Srbije takođe preduzme. Voleli bismo da vidimo obe strane da pristupaju razgovorima u duhu fleksibilnosti i kompromisa”, naveo je.\nSmatramo, kazao je, da je u “interesu obe zemlje i svih građana obe zemlje da vide sveobuhvatan sporazum između Kosova i Srbije koji c?e rezultirati normalnim odnosima i novim političkim i ekonomskim mogućnostima za obe zemlje”.\nNa opasku da mnogo toga što je dogovoreno nije i sprovedeno i da još ek nije formirana zajednica srpskih opština, Kosnet kaže da Priština ima odlične zakone, te da je problem u tome što se oni ne sprovode uvek pravedno i brzo.\n“Moja vlada veruje da je vrlo važno da ljudi poštuju vladavinu prava, poštuju pravne procese. Istovremeno, ako ljudi koji rade na lokalnom nivou, ako zajednice imaju otvorenu i iskrenu komunikaciju sa svojim susedima, onda oni i sami mogu mirno da reše probleme bez puno zakonskih procesa, bez puno advokata, to može takođe da ima rezultate. Ono što smatramo jednostavno greškom je da vlade sprovode sudske odluke samo ako im se dopadaju….”, zaključio je Kosnet.\nRekao sam i ranije u javnosti, ima mnogo ljudi koji misle da imovinska prava Srpske pravoslavne crkve nisu njihov problem. Međutim, svi ljudi moraju biti sigurni da ako imaju imovinski problem ili bilo koji pravni problem, da mogu da veruju sudskom sistemu. Važno je za ljude koji nisu neposredno uključeni u određeni slučaj da poštuju ishod sudskih odluka jer u suprotnom vladavina prava nikome ne koristi”, zaključio je Kosnet.\nPotpredsjednik italijanske vlade pod istragom


U slovačkom parlamentu zakon o zabrani izgradnje džamija - Sandžak Haber - Sandžačke Internet Novine\nNaslovna Vijesti U slovačkom parlamentu zakon o zabrani izgradnje džamija\nU slovačkom parlamentu zakon o zabrani izgradnje džamija\nOpoziciona stranka “Mi smo porodica” podnela je slovačkom parlamentu predlog zakona o zabrani izgradnje džamija u Slovačkoj, iako je u toj zemlji malobrojna zajednica muslimana dobro integrisana a ministar unutrašnjih poslova Robert Kalinjak nedavno im je odao priznanje da bi takve muslimane svaka evropska zemlja poželela.\n“Podneo sam Narodnoj skupštini predlog Zakona o zabrani izgradnje džamija u Slovačkoj. Želimo da pomognemo ljudima u Slovačkoj da i dalje vode bezbedan život. Džamije predstavljaju bezbednosni rizik. Ubeđen sam da je rizik tako veliki da bi Slovačka trebalo da preduzme taj korak”, kazao je potpredsednik stranke Milan Krajnjak.\nZakon koji bi Slovačku pretvorio u jedinu zemlju u Evropi gde je zabranjeno graditi džamije sastoji se pre svega u izmenama građevinskog zakona kojima bi se definisala “verska građevina” a pravo na verske građevine imale bi samo registrovane verske zajednice.\nBudući da je uprkos vetu predsednika Andreja Kiske stupio na snagu novi pooštreni Zakon o verskim zajednicama, po kom je za registraciju od februara neophodno da ima 50.000 vernika, Islamska zajednica u Slovačkoj od svega 5.000 ljudi ne bi imala uopšte pravo na verske građevine, pa ni na džamije.\nPredlog da Slovačka postane jedina evropska zemlja u kojoj je zakonom zabranjena izgradnja džamija samo je jedan u nizu zakona uperenih protiv muslimana otkako je izbila migracijska kriza.\nNakon pooštravanja uslova za registrovanje verskih zajednica, ekstremistička desničarska parlamentarna Narodna stranka Naša Slovačka najavila predlog zakona o zabrani burke, iako među slovačkim muslimanima ne postoji nijedna jedina vernica koja koristi tu tipično tradicionalno avganistansku odeću, stranu ostalim muslimanima, da sakrije lice.\n“Jačanje atmosfere straha, stvaranje veštačkih pretnji i označavanje muslimana za teroriste a džamija za legla terorizma je krajnje neodgovorno i tera vodu na mlin raznih ekstremista koji verbalno prete muslimanima a fizički napađu žene i decu”, reagovala je na predlog zabrane izgradnje džamija Islamska zajednica u Slovačkoj, javlja slovački portal Topky.sk.\nPrethodni tekstUskoro kreće YouTube TV\nSledeći tekstVaspitačica dala bubreg i spasila život bolesnoj učenici


STARA ZGRADA DOMA ZDRAVLJA KORISTIĆE SE ZA SMJEŠTAJ LICA KOJA SE NE PRIDRŽAVAJU MJERA O IZOLACIJI - UPSMedia STARA ZGRADA DOMA ZDRAVLJA KORISTIĆE SE ZA SMJEŠTAJ LICA KOJA SE NE PRIDRŽAVAJU MJERA O IZOLACIJI – UPSMedia\nSTARA ZGRADA DOMA ZDRAVLJA KORISTIĆE SE ZA SMJEŠTAJ LICA KOJA SE NE PRIDRŽAVAJU MJERA O IZOLACIJI\nNačelnik opštine Bratunac Nedeljko Mlađenović izjavio je novinarima da je na današnjem sastanku Štaba za vanredne situacije odlučeno da se prostorije u starom objektu Doma zdravlja odmah opreme i urede, kako bi se u njima mogla smjestiti lica koja se ne pridržavaju mjera kućne izolacije. On je rekao da je odluka o određivanju prostora za tu namjenu donesena na prijedlog Vlade Republike.\n„U tom objektu se nalazi desetak slobodnih prostorija, koje su izolovane od nove zgrade Doma zdravlja. Na današnjem sastanku štaba dogovoreno je sa direktorima bratunačkih škola da se, ako dođe do širenja epidemije izazvane virusom korona a uz saglasnost resornog ministarstva, za tu namjenu koriste fiskulturne sale koje ćemo opremiti za privremeni smještaj“, rekao je Mlađenović.\nNavodeći da se pod nadzorom trenutno nalaze 183 osobe i da je za četiri osobe istekao period izolacije od 14 dana, on je naveo i da je bratunačka policija novčano kaznila u iznosu po 500 KM tri lica koja, koja su se kretala za vrijeme policijskog časa.\nMlađenović je informisao članove Štaba za vanredne situacije da su nabavljene dovoljne količine sredstava za dezinfekciju objekata i javnih površina, te da je opština Bratunac naručila zaštitne maske za potrebe javnih institucija i građana, ali da ima poteškoća u nabavci rukavica.\n„Već se javljaju donatori koji žele da pomognu opštini u provođenju mjera zaštite od virusa. Imamo dovoljne količine hlora, koji je najbolji za dezinfekciju koja se vrši u svih mjesnim zajednicama na području opštine“, poručio je Mlađenović.\n„Centar za socijalni rad i Crveni krst su zaduženi za pružanje pomoći građanima a Opština će danas formirati štab za dežurstva 24 časa.Građani će putem telefonamoći da iskažu potrebe, koje će Krizni štab i ostali organi realizovati“, poručio je Mlađenović.\n← Obavještenje JU Osnovne škole „Branko Radičević“ Bratunac\nMeđunarodni dan osoba sa Daunovim sindromom – gošća radio programa Željka Katanić →\nseptembar 30, 2020, 11:55 am


ARS: Pokazna vežba spasavanja životinja sa leda\nNaslovna » Izlasci » Akcije » ARS: Pokazna vežba spasavanja životinja sa leda\nNeko drugi 20. januar 2017. Akcije Postavite komentar\nNa Adi Ciganliji u blizini Avantura parka, u subotu 21. januara od 12.00 do 14.00, vežbu spasavanja životinja sa leda organizuje Animal Rescue Serbia (ARS).\nU skladu sa aktuelnim događajima, pokazna vežba spasavanja životinje iz zaleđenog jezera biće održana da bi se javnost upoznala sa svim teškoćama, rizicima i pravilima spasavanja u ovakvim situacijama.\nNedavno smo bili svedoci, kako u medijima tako i na društvenim mrežama, da je dosta zabrinutih građana bilo spremno da rizikuje sopstveni život kako bi spasili „zaleđene“ labudove. Tim povodom, ARS je objavila sledeće saopštenje:\n„Kao organizacija koja se bavi spasavanjem životinja iz kriznih situacija, svima smo savetovali da to nikako ne čine jer zbog nedostatka znanja, opreme i iskustva, ozbiljno rizikuju da izgube život. Na sreću, niko nije nastradao, ali nam je ova situacija ukazala da građani nisu svesni ozbiljnih opasnosti i teških posledica koje mogu nastupiti ako spasavanje na zaleđenim rekama pokušaju da obave neopremljena i neobučena lica.\nARS će zato organizovati pokaznu vežbu spasavanja životinje iz zaleđenog jezera. Želimo da građanima pokažemo do koje granice u takvim situacijama mogu sami da pomognu, gde počinju stvari u koje nikako ne bi smeli da se upuštaju, kada nastupaju opremljeni i obučeni spasioci i kako oni pristupaju ovakvim rizičnim spasavanjima.\nARS je tim obučenih spasilaca, među kojima ima i ronilaca. ARS je prva i, za sada jedina, zvanično registrovana organizacija u Srbiji za spasavanje životinja iz kriznih situacija, poput pasa u bunarima, šahtovima, zaleđenim jezerima, mačaka na drveću, krovovima, ptica upletenih u kučinu i sl. To je volonterska, neprofitna organizacija, koja svoje akcije spasavanja ne naplaćuje, bilo da se radi o vlasničkim ili napuštenim životinjama. ARS je do sada imao oko 150 akcija, a više o tome možete videti na sajtu www.animalrescueserbia.org.\nPravila rada i veštine koje ćemo demonstrirati prvenstveno su vezane za spasavanje životinja sa zaleđenih površina, ali se u velikoj meri mogu primeniti i na spasavanje ljudi.\nVerujemo da nam je u zajedničkom interesu da javnost pravilno informišemo o opasnostima boravka i spasavanja na zaleđenim površinama i time sprečimo eventualne tragične posledice u budućnosti“. (danubeogradu.rs)\nTagoviada ciganlija akcije animal rescue serbia izlasci zima životinje\nPrethodni Kako pomoći psima i mačkama lutalicama u ledenim danima\nSledeći 13. festival 7 veličanstvenih


Српски национални савет остао без донација због прославе уједињења - Нови Стандард\n04.12.2018. 17:06 16.07.2020.\nSrpska zajednica je najbrojnija nacionalna zajednica u CG, posle crnogorske, ali u raspodeli sredstava učestvuje sa najmanjim procentom\nSrpski nacionalni savet u Crnoj Gori kažnjen je za 14.400 evra, zbog organizovanja Velike Podgoričke skupštine srpskog naroda u toj državi i manifestacija na očuvanju srpskog identiteta, saopšteno je danas iz tog saveta.\nU saopštenju dostavljenom Tanjugu se navodi da na sednici Upravnog odbora Fonda za zaštitu i ostvarivanje manjinskih prava Crne Gore, održanoj 3. decembra, ovo upravljačko telo nije potvrdilo dva puta donesenu odluku ranijeg saziva tog tela da se po konkursu druge raspodele iz 2017. godine Srpskom nacionalnom savetu Crne Gore za projekat „Izdavačka delatnost” dodele sredstva u visini od 14.400 evra.\nPo rečima predsednika Srpskog nacionalnog saveta Momčila Vuksanovića ovo je već najavljena kazna prema Srpskom nacionalnom savjetu od aktuelne vlasti i predstavnika dominantne vladajuće stranke u institucijama odlučivanja o dodeli sredstava za očuvanje nacionalnog, kulturnog, jezičkog i verskog identiteta.\nNovoizabrani Upravni odbor Fonda za zaštitu i ostvarivanje manjinskih prava se proglasio nenadležnim za potvrdu ranije donesenih odluka istog organa, čime je doveo u pitanje kontinuitet rada Fonda, kao i sve druge institucije i instance u Crnoj Gori koje su konsultovane po ovom slučaju.\nNavodi se da je Književna zadruga Srpskog nacionalnog saveta u poslednjim godinama možda najuspešnija izdavačka kuća u Crnoj Gori, dobitnik za dve godine uzastopnog priznanja Beogradskog sajma knjiga, 2016. i 2017. godine, za najboljeg izdavača u dijaspori, prenosi Tanjug.\nDobitnik je nagrada Podgoričkog sajma, Novosadskog sajma, Sajma u Andrić gradu za izdavačke poduhvate, i gotovo svih nagrada za izdanja koja se štampaju isključivo na srpskom jeziku i ćiriličnom pismu.\nVuksanović tvrdi da nije očigledno diskriminisan samo Srpski nacionalni savet, već i druge srpske organizacije koje svoje projekte realizuju u okviru zaštite srpskog identiteta, a koje državne komisije, gde nema nijednog člana srpske nacionalnosti, redovno odbijaju zbog štampanja prijava na ćiriličnom pismu.\n„To je bio očigledan slučaj sa konkursom kod Ministarstva za ljudska i manjinska prava, gde su sve prijave po konkursu na ćiriličnom pismu eliminisane, a koje bi moralo da vodi računa o ravnopravnosti nacionalnih zajednica i ravnomernoj raspodeli sredstava namenski opredeljenih pojedinim oblastima”, navodi se u saopštenju.\nPodseća se da je srpska nacionalna zajednica najbrojnija nacionalna zajednica u Crnoj Gori, posle crnogorske, ali bez obzira na to, u raspodeli sredstava, s obzirom na svoju brojnost, učestvuje sa najmanjim procentom.\nSrpski nacionalni savet će se po pitanju svojih uzurpiranih prava i diskriminacije, po ovim i drugim pitanjima, obratiti Zaštitniku ljudskih prava i sloboda Crne Gore i Vladi Srbije, kako bi zaštitili srpske organizacije koje se bave očuvanjem identiteta u Crnoj Gori.\nIzvor Politika, 04. decembar 2018.\nDnevne vesti1918Srbi u Crnoj GoriSrpski nacionalni savetCrna Gora


M. D. 16. maja 2016. 11:33\nPredsednik Republike Srpske Milorad Dodik ocenio je da se, uprkos tome što su protest opozicije i miting vladajuće koalicije u Banjaluci završeni mirno, pokazala još veća podela, jer opozicija nije našla snage da promoviše dijalog i dogovor, nego najavljuje nova okupljanja.\nIzbori nisu nikad sporni, rekao je Dodik i dodao da ih opozicija nikada neće dobiti na nivou RS, te da, kako je rekao, „oni spavaju u zavetrini na nivou BiH i na taj način nastave da urušavaju i obračunavaju se sa Republikom Srpskom“.\n„Neka poslanici SDS-a podnesu ostavke u Predstavničkom domu parlamenta BiH i neka se povuku oni koji su tamo imenovani iz Republike Srpske i odmah ću raspisati opšte izbore. Poslanici SNSD-a će to sigurno učiniti“, rekao je Dodik za „Glas Srpske“.\n„Da hoće da vide, onda bi videli da su mnoge isplate koje zahtevaju izvršene. Takva vrsta dezinformacija i degutantne neistine koje bacaju narodu u oči mogla je doći samo sa njihove strane“, rekao je Dodik.\n„Nisu to učinili, kao što nisu pomenuli ni govor turskog premijera u ostavci Ahmeta Davutoglua u Banjaluci, probleme u vezi sa statusom Srpske u BiH i druga pitanja. To govori o njima i njihovim namerama“, kaže Dodik.\n„To dovoljno govori o njihovom odnosu prema Republici Srpskoj i njihovom patriotizmu. Lako je naći nezadovoljne. Naravno da ih ima i razumem da se teško živi, ali na protestu su bili stranački aktivisti“, ističe Dodik.\n„Mektićeva izjava da ne zna za koga Vučić radi“, najbolje govori o njihovom odnosu prema Srbiji, njenim zvaničnicima i institucijama. Očito je da su im Davutoglu i Bakir Izetbegović bliži i od Vučića i od Srbije.\nMogu samo da kažem da ćemo se ponovo okupiti na svako održavanje njihovog skupa“, napomenuo je Dodik.\n„Sramotno je i da (lider SDS Mladen) Bosić upućuje onakve poruke NJegovoj svetosti patrijarhu srpskom Irineju kao najvišem duhovnom vođi srpskog naroda. Tvrditi da si ozbiljan i racionalan političar, a poručiti patrijarhu nakon njegovog poziva na mir i razgovor, da osnuje političku stranku, nije ništa drugo nego vređanje najvećeg duhovnog autoriteta i srpske duhovnosti“, rekao je Dodik.\nTo, kazao je, najbolje govori o Bosiću i njegovom poštovanju Srpske pravoslavne crkve, srpskog naroda i Republike Srpske“, rekao je Dodik.\n„Izbori su za nekoliko mjeseci i oni će jasno pokazati koliku podršku političke partije uživaju u narodu. Na to smo ukazivali i proteklih sedmica, ne da bismo nekome osporili pravo okupljanja, već da bismo upozorili na uzaludnost takvog posla samo par mjeseci pred izbore“, rekao je Dodik.


Besplatna predstava "Državni posao" na Novom Beogradu - Dan u Beogradu\nNaslovna » Izlasci » Pozorište » Besplatna predstava „Državni posao“ na Novom Beogradu\nAh Neša 13. oktobar 2017. Pozorište Postavite komentar\nU Servisnom centru opštine Novi Beograd u toku je prijavljivanje za karte. Karte su dostupne samo za građane ove opštine a organizovana je u okviru besplatnih programa koje opština organizuje.\nSvi zainteresovani Novobeograđani se za besplatne karte mogu lično prijaviti u Servisnom centru opštine Novi Beograd svakog radnog dana od 8.00 do 20.00.\nDodatne informacije mogu se dobiti na 011/7850-785. Prijave – dok ima mesta za oba dana.\nArhivatori ponovo igraju u prestonici a tu uvek pobeđuju! Čvarkov, Torbica i Boškić će još jednom (i još jednom) oduševiti sve prisutne „najboljom predstavom na svetu“!\nPredstava je sastavljena od priča koje su delo autora i glumaca (Dimitrije Banjac, Nikola Škorić i Dejan Ćirjaković) i „edukativno obrazovnog programa o prirodnim raritetima Srbije“. (danubeogradu.rs)\nTagovidejan ćirjaković dimitrije banjac državni posao hala ranko žeravica hala sportova izlasci nikola škorić novi beograd opština novi beograd pozorište za dž\nPrethodni Hala sportova: Killerwatts live in Belgrade\nSledeći Novi spot: Josip A Lisac – Generacija


Časopis Industrija :: U Naučno-tehnološkom parku Beograd osnovano 20 novih startap kompanija u 2018. godini\n30.01.2019 Komentari: 0\n-Ovakvi rezultati pokazuju da se razvojem pravih sistema podrške kao što su naučno-tehnološki parkovi može realizovati potencijal koji Srbija ima u mladim ljudima, i da se razvojem ovakvih instrumenata podrške i ohrabrivanjem mladih da započnu svoje poslove, odliv mozgova može zameniti izvozom pametnih proizvoda i usluga i stvoriti uslovi za ekonomiju zasnovanu na znanju – rekla je Gordana Danilović Grković,v.d. direktora Naučno-tehnološkog parka Beograd, na konferenciji za novinare povodom predstavljanja postignutih rezultata NTP Beograd u 2018. godini.\n-Ovo što radi NTP Beograd je primer dobre prakse i on je „povukao nogu“ za dalju priču. Do kraja godine završavamo NTP u Novom Sadu, od oko 30.000 kvadratnih metara, a položili smo kamen temeljac i za NTP u Nišu - rekao je Šarčević i dodao da je potrebno da postavimo dobre temelje budućim generacijama na svim nivoima obrazovanja ukoliko želimo još naučno-tehnoloških parkova i kompanija poput onih koji se razvijaju u NTP Beograd.\n-Reforme obrazovanja koje sprovodimo obuhvataju ceo školski sistem i cilj nam je da deca uče putem koncepata i kroz ishode, a ne da im neko puko prenosi sadržaj - objasnio je ministar.\n-Zadatak izvršne vlasti je da stvara dobre kontakte sa ozbiljnim zemljama. Mi imamo bilateralne ugovore o nauci sa Kinom, Južnom Korejom, Rusijom, Sjedinjenim Američkim Državama, Turskom, Italijom, Portugalom… Želimo da uđemo u projekte poput Horizont Evropa, čiji je fond oko 160 milijardi evra - rekao je Šarčević.\n-Brinućemo i o istraživačima na fakultetima koji nisu u nastavi, naći ćemo rešenje i za njih. Želimo ekonomiju zasnovanu na znanju, što više ovakvih primera kao u NTP Beograd. Verujem da ćemo napraviti Zakon o nauci i istraživanju na dobrobit zajednice, u dogovoru sa njom i da ćemo imati podršku barem 95 odsto istraživača - rekao je Popović.\n-Budući da je većina nas ovde iz tehničke struke vrlo nam je značila pomoć koju smo dobili i koju i dalje imamo u usmeravanju pri razvoju proizvoda i poslovanja. Sa druge strane, zahvaljujući Parku dobili smo i pristup različitim programima finansiranja razvoja inovativnih proizvoda što je u našem slučaju bilo presudno– naveo jo je Panić, čiji proizvod bi početkom maja trebalo da se nađe na tržištu.\nKonferenciji za medije u Naučno-tehnološkom parku prisustvovali su i predstvnici Skupštine NTP Beograd, i drugih startap kompanija koje posluju u Parku. Priređena je i mini izložba hardverskih proizvoda nekih od kompanija među kojima su se našli: UrbiGo pametna bašta, Pirate art unikatne estetske obloge namenjene osobama sa invaliditetom, EasyTech pametna rukavica za slabovide i slepe, WooBox prirodni proizvod od drveta i vune za transport svežih namirnica, 3F-Fit Fabricando Faber rešenje za asistenciju osobama sa motornim hedikepom i mBrainTrainsmarting, uređaj za monitoring moždanih talasa.\nIzvor: NTP Beograd


PARTIZAN U ČETVRTAK PROTIV RFS-A: Napad na 10. Ligu Evrope | Novosti.RS\nU prethodnih devet izdanja crno-beli su dvaput uspeli da izađu iz grupe i dočekaju proleće, s tim što je 2005. napravljen i korak dalje eliminacijom Dnjipra i plasmanom u osminu finala takmičenja koje se tada zvalo UEFA kup.\nPomenuta sezona 2004/2005, u kojoj je Partizan u društvu Lacija, Viljareala i Egalea pronašao put do eliminacione faze vodilja svim ostalim generacijama fudbalera iz Humske, koji do danas nisu ponovili uspeh Vermezovićeve čete. Ukrajinski Dnjipro je eliminisan minimalnom pobedom u gostima u revanšu golom Miroslava Radovića, ali je kasnije budući osvajač CSKA bio prejak (1:1, 0:2) za crno-bele.\nNa prvi sledeći sličan rezultat, i pored redovnog učešća u grupnoj fazi Lige Evrope, Partizan je čekao punih 13 godina. Tim koji je sa klupe predvodio Miroslav Đukić je kvalifikacije započeo u okviru Lige šampiona, da bi se grupne faze dočepao ubedljivim trijumfom na gostovanju Videotonu (0:4). O kvalitetnim partijama u grupi sa Jang bojsom, Dinamom iz Kijeva i Skenderbegom dovoljno govori podatak da je Partizan pre poslednjeg kola i gostovanja u Ukrajini obezbedio plasman u šesnaestinu finala.\nDVE LIGE ŠAMPIONA SA PENALA\nCRNO-beli su pored devet Liga Evrope u prethodnih 17 godina vojevanja na evropskoj sceni upisali i dva učešća u LŠ. Partizan je prvi put otvorio vrata elite u leto 2003, dvomečom sa NJukaslom, koji je eliminisao boljim izvođenjem penala. Drugi plasman ostvaren je gotovo na identičan način sedam godina kasnije. Tog leta 2010, "valjak" je odigrao dva puta protiv Anderlehta 2:2, da bi posle 120 minuta igre u Briselu bio miljenik sreće na "penal ruletu".\nU februarskom dvomeču crno-beli, ipak, nisu uspeli da eliminišu Plzenj, pošto su posle beogradskog remija (1:1) na revanšu u Češkoj poraženi 2:0. Preostalih sedam učešća Partizana u grupnoj fazi je donosilo i dobra i loša izdanja, ali je krajnji efekat uvek bio identičan - plasman ispod prva dva mesta i završetak takmičenja na kraju jeseni.\nPored devet uspešnih, Partizan je imao i četiri neuspešna pokušaja, od kojih je, svakako, najbolnija eliminacija ona iz avgusta 2011, kada je Stanojevićeva ekipa ispala od Šamroka. Pored tog neuspeha, u istorijske knjige su ušle i eliminacije od švajcarskog Tuna 2013, Bešiktaša u avgustu 2018, kao i blamaža protiv izraelske ekipe Makabi Petah Tikva, koja je u septembru 2005, slavila u Humskoj 5:2 posle poraza u prvom meču na svom terenu (0:2).\nFK Partizan fudbal kvalifikacije za Ligu Evrope FK RFS


Rusija: Tošić strelac u gradskom derbiju (VIDEO)\nnedelja, 17 maj 2015 14:30\nGol Tošića, Zenit šampion\nFudbaleri moskovskog CSKA deklasirali su u gostima gradskog rivala ekipu Spartaka sa 4:0, a pobedi je doprineo i srpski reprezentativac Zoran Tošić.\nOn je postigao treći gol na meču u 30. minutu kada mu je saigrač u padu glavom loptu mu dodao, Tošić je bio pred golmanom i sa osam metara bio precizan.\nPre njega dvostruki strelac je bio Jeremenko u desetom i 22. minutu, a konačan rezultat postavio je Ahmed Musa u 63. minutu. Srpski fudbaler na terenu je proveo 84 minuta.\nCSKA je četvrtom uzastopnom pobedom popeo na drugo mesto na tabeli sa 58 bodova, jednim više od Krasnodara koji ima i meč manje. Ova dva tima će se do poslednjeg kola boriti za Ligu šampiona.\nMnogo napetije je bilo na tribinama Otkrijte arene, gde je sredinom drugog poluvremena došlo je do masovne tuče između dve grupe navijača.\nGostujući "armejci" su uspeli da se domognu sektora sa pristalicama Spartaka i sukobe se sa njima. Policija nije uspeli da ih zaustavi, pa je tek posle nekoliko minuta sprečen veći sukob.\nSpartak se nalazi na šestom mestu sa 43 boda. Do kraja sezone u ruskoj Premijer ligi ostala su još dva kola, a Zenit je novi šampion.\nTim iz Sankt Peterburga je titulu osvojio remijem na Ufi, gde je igrao 1:1. Ovo je timu iz Sankt Peterburga četvrta titula u istoriji, prva od 2012. godine.\nTako se konačno isplatilo veliko ulaganje u igrače, koji su prethodnih sezona plaćeni više od 100 miliona evra.\nUfa – Zenit 1:1\nKrasnodar – Torpedo\nUral – Dinamo\nMordovija – Rostov 0:0\nAmkar – Kubanj 1:0\nArsenal – Terek 1:1\nLokomotiva – Rubin 3:0\n1. Zenit 28 19 7 2 57:16 64\n2. CSKA 28 18 2 8 63:26 56\n3. Krasnodar 27 16 7 4 47:23 55\n4. Dinamo 27 14 6 7 49:31 48\n5. Rubin 28 13 8 7 38:29 47\n6. Spartak 28 12 7 9 38:37 43\n7. Lokokomotiva 28 11 9 8 30:23 42\n8. Terek 28 10 7 11 29:26 37\n9. Mordovija 28 10 5 13 21:41 35\n10. Kubanj 28 7 11 10 26:34 32\n11. Amkar 28 7 7 14 21:39 28\n12. Rostov 28 7 7 14 25:48 28\n13. Ufa 28 6 9 13 23:37 27\n14. Ural 27 7 3 17 25:39 24\n15. Arsenal 28 7 3 18 17:39 24\n16. Torpedo 27 4 10 13 21:42 22


"Čikaške perverzije" 12. decembra u Zrenjaninu\n„Čikaške perverzije“ 12. decembra u Zrenjaninu\nObjavljeno 01.12.2015. u 07h\nHit predstava „Čikaške perverzije“, u kojoj igraju Dragan Gagi Jovanović, Branka Pujić, Olga Odanović i Igor Đorđević, konačno tokom decembra kreće na dugoočekivanu turneju po Srbiji.\nU subotu, 12. decembra u 20 sati biće odigrana u velikoj sali Kulturnog centra Zrenjanina.\n-U početku je bio je planiran samo Dom omladine Beograda par puta mesečno, ali je na zahtev publike predstava počela da se igra redovno i u Novom Sadu. Neprekidni, izuzetno brojni zahtevi publike iz ostalih gradova doveli su do toga da 2015. godina bude završena na najlepši mogući način turnejom koja sada stiže do Zrenjanina, Niša, Vršca, Jagodine …, poručuje ekipa Čikaških perverzija.\nPredstava je rađena po motivima drame čuvenog Dejvida Memeta. Memetovu duhovitu savremenu američku dramu, srpski glumci su na maštovit način pretvorili u fantastičnu komediju koja prevazilazi granice lokalnog i progovora o onome što je zajedničko svima – o potrebi za ljubavlju i preprekama njenog ostvarenja. Likovi prolaze kroz ljubavne priče, svako na svoj način, ne usuđujući se da im se do kraja predaju, što stvara niz komičnih situacija.\nKarte se prodaju na biletarnici Kulturnog centra svakog radnog dana i subotom od 10 do 12 i od 18 do 20 časova. Cena ulaznice je 900 dinara.\nTagovi:Branka Pujić, Čikaške perverzije, Dragan Gagi Jovanović, predstava


Stazione di Roma Grottarossa : hoteli blizu, fotografije, adresa, Италија plan, blizu, rezervacija\nStazione di Roma Grottarossa (Италија)\nTrase: Roma - Civita Castellana - Viterbo\nStil hotela Flaminio Village Bungalow Park je Luksuzan, a pruža pun komfor i usluge kao što su: Restoran, Room Service, Bar, Recepcija otvorena 24 sata, Sobe za nepušače, Perionica, Besplatan parking,Nastavak Ekspres prijava/odjava gostiju, Televizija, Klimatizovano. Nalazi se u ulici Via Flaminia Nuova 821, pozicija mu je sever za grad Rim, a od centra je udaljen samo 13 minuta kolima.Drugi putnici su ovom hotelu dali ocenu 3 od 5. Aerodrom Ciampino se nalazi na oko 40 minuta kolima od hotela (20 kilomet(a)ra ).U njemu postoji brza internet konekcija.Možete da se opustite zahvaljujući pogodnostima koje nudi hotel, kao što je na primer solarijum. Ovaj hotel pruža i posebne pogodnosti, kao što je na primer: vrt.Deo je lanca OBZ.Korisne informacije:U ovom hotelu biće Vam na raspolaganju parking uz naplatu.Sakrijte\nStil hotela Sei a Roma Accomodation je Povoljan, a pruža pun komfor i usluge kao što su: Sobe za nepušače, Perionica, Besplatan parking, Samo za nepušače, Televizija, Klimatizovano. Na 20 minuta kolimNastavaka udaljenosti od centra grada, ovaj hotel se nalazi u ulici Via del Ponte di Castel Giubileo 14, a pozicija mu je sever za grad Rim. Sve to ga čini idealnim za otkrivanje grada i okoline.Ostali putnici su ovaj hotel ocenili ocenom 4 od 5.Ukoliko želite da idete na aerodrom, Ciampino je udaljen 22 kilomet(a)ra od hotela, odnosno oko 45 minuta kolima.Ovaj hotel pruža i posebne pogodnosti, kao što je na primer: tereni za golf u blizini.Korisne informacije:U ovom hotelu biće Vam na raspolaganju besplatan parking.Sakrijte


Metafizički rajsferšlus by Marija Stojanović Read Online on Bookmate\nIako se reč ljubav ne pominje ni u jednoj od četrdeset devet pesama, nema sumnje da se zbirka Metafizički rajsferšlus Marije Stojanović u osnovi može čitati kao ljubavna lirika. Ali tu postoji jedna začkoljica:\nnema u ovoj poeziji, čak ni u tragovima, pulp ili hertz osećanja, žudnji, strasti i pathosa. Ova trećemilenijumska crossover ljubavna poezija, atraktivna je mešavina najrazličitijih životnih iskustava savremene žene koja se bori sa izazovima eklektičnog informacijskog i digitalnog doba koje bez pardona i iz korena menjaju i pojedinca i društvo. Poeziju Marije Stojanović karakterišu ispovedan ton i neposrednost izraza, upečatljive pesničke slike, žovijalan jezik, nenametljiv humor i autoironija. Stavljanje fokusa na pitanja koja su u vezi s kontroverznim određivanjem mesta i uloge žene u dominantno muškom svetu, otvaraju se poput rajsferšlusa. To je, recimo, upečatljivo demonstrirano u stihovima: „U pesmama mnogih pesnika neretko se javljaju / Neke žene koje pesnici diskretno označavaju sa / Rekla si.“ Slobodu i samostalnost, neuslovljenu ni od koga i ni od čega, lirski subjekt će dosegnuti tek kad — „u svojoj pesmi, konačno prerastem u rekla si“. Postati „Rekla si“, važna žena, rečita gospoja, ne predstavlja puki pesnički zanos, već put emancipacije koji vodi do raskidanja (samo)nametnutih fizičkih i duhovnih okova. Potraga za najintimnijim samoodređenjem i esencijom sopstvenog bića, hvatanje u koštac s demonima prošlosti i oživljavanje događaja iz detinjstva, pokušaj uspostavljanja kakvih-takvih emotivnih odnosa s partnerima (koji je istovremeno i privlače i odbijaju), osećaj samoće, otuđenja, pomanjkanja empatije i nežnosti, čine tematske okvire ove izuzetne kolekcije pesama.


Đukanović u Kopenhagenu\nCrnogorski premijer Milo Đukanović otputovao je u Kopenhagen gdje će učestvovati na zasjedanju Konferencije strana ugovornica Okvirne konvencije Ujedinjenih nacija o promjeni klime i Kjoto protokola.\nĐukanović je u Kopenhagen otputovao na poziv danskog kolege Luka Rasmusena, saopšteno je iz Vlade. Crnogorski premijer će na samitu govoriti u Segmentu na najvišem nivou, kaže se u saopštenju.\nKako se navodi, Đukanović će imati više bilateralnih susreta sa predsjednicima vlada zemalja učesnica Konferencije.\nSkupu u Kopenhagenu već prisustvuje delegacija Vlade Crne Gore koju predvodi ministar uređenja prostora i zaštite životne sredine, Branimir Gvozdenović.